
På  forsiden: 

Bror  Robert  Figueroa  leder  opførelsen 

af  en  ny  kirkebygning  i  Chile,  hvor 

Kirkens  hurtige  vækst  overstiger 

opførelsen  af  nye  bygninger. 

Bagsiden:  Øverst  til  venstre:  Den  chilenske 

missionær  Eugenia  Belén  fra  Caianna 

tjener  i  missionen  i  Osorno  i  Chile; 

øverst  til  højre:  Medlemmer  af  Kirken  i  Vina 

del  Mar  samles  til  søndagens  møder; 
nederst:  Templet  i  Santiago  i  Chile,  indviet 
i  1  983.  Se  »Chile  -  en  frugtbar  vingård«, 
side  34.  (Forsidefoto:  Michael  R.  Morris). 

Barnestjernens  forside: 

Helte:  Som  Nephi  fra  gamle  dage, 

af  Liz  Lemon. 

Udover  de  helte,  vi  beundrer  hver  eneste 

dag  -forældre,  kirkeledere  og  lærere  - 

kan  vi  være  venner  med  helte  fra  skriften, 

som  Nephi  fra  Mormons  Bog.  Hans  liv, 

som  var  kendetegnet  ved  mod,  lydighed  og 

tro  på  Herren,  er  et  eksempel  for  os  alle. 

KOMMENTARER  FRA  LÆSERNE 

Da  jeg  voksede  op,  hørte  jeg  mange 
medlemmer  bære  vidnesbyrd,  især  min 
mor.  Jeg  spurgte  min  mor,  hvordan  jeg 
kunne  få  mit  eget  vidnesbyrd,  og  hun 
opfordrede  mig  til  at  læse  skrifterne  og 
Tambuli  (nu  Liahona,  engelsk) . 

Fra  da  af  gjorde  jeg  mit  bedste  for  at 
læse  i  skrifterne  og  Kirkens  tidsskrifter. 
Det  har  hjulpet  mig  til  at  få  større  tro  og 
ikke  tvivle  mere.  Og  nu  har  jeg  også  fået 
et  ønske  om  at  tage  på  mission,  når  jeg 
bliver  2 1 . 

Carpio  Dhareen, 

Placer  Gren, 

Cagayan  de  Oro  Mission,  Filippinerne 

PROFETENS  ORD 

Jeg  er  meget  taknemlig  for  A  Liahona  (por- 
tugisisk), som  hver  måned  bringer  mig 
profetens  ord.  Det  fortæller  mig  også  mere 
om  unge  sidste  dages  hellige  over  hele  ver- 
den. 

Felipe  Cordeiro  da  Rocha, 
Varzea  Gren, 
jundiai  Stav,  Brasilien 

AKTUELLE  BEGIVENHEDER 

Jeg  elsker  at  læse  Liahona  (engelsk),  fordi 
det  indeholder  mange  retningslinjer  for  et 
retskaffent  liv.  Jeg  nyder  også  artiklerne, 
historierne  og  budskaberne  med  de 
smukke   fotografier  og   illustrationer.   Jeg 


kan  lide  at  få  mere  at  vide  om  medlemmer 
fra  andre  lande  og  vide,  at  vi  er  forenet  i 
én  tro,  én  Herre  og  én  dåb.  Jo  mere  jeg 
lærer  om  dem,  desto  større  styrke  får  jeg  til 
at  møde  mine  egne  prøvelser. 

Jeg  betragter  Liahona  som  en  månedlig 
samling  af  aktuelle  begivenheder,  der 
forankrer  min  tro  og  instruerer  og  under- 
viser mig.  Det  er  et  pragtfuldt  tidsskrift. 

V.  M.  Derechojr., 

Lucban  2.  Gren, 

San  Pablo  Mission,  Filippinerne 

ET  LYS  FOR  MIN  FOD 


A  Liahona  (portugisisk)  er  et  under,  ja,  et 
mirakel  i  mit  liv.  Det  lyser  altid  for  min  fod 
under  min  rejse  her  på  jorden,  som  er 
vidunderlig,  men  fuld  af  udfordringer. 

A  Liahonas  budskaber  er  som  balsam 
for  sjælen.  De  styrker  mit  vidnesbyrd,  min 
tro  og  vækker  det  håb,  som  til  tider  slum- 
rer i  en  af  min  sjæls  afkroge. 

To  budskaber,  som  jeg  især  har  nydt, 
var  »Vores  stærke  sider  kan  blive  vores 
undergang«  (ældste  Dallin  H.  Oaks,  maj 
1995)  og  »At  I  ikke  skal  falde  fra«  (Perry 
M.  Christenson,  oktober  1995). 

Tak  for  disse  og  andre  budskaber,  som 
lyser  op  på  min  vej. 

Valéria  Cristina  de  Souza  Ferraz, 
RioDoce  l.Ward 

Olinda  Stav,  Brasilien 

BUDSKAB  FRA  DET  FØRSTE  PRÆSIDENTSKAB: 


Fortsat 
åbenbaring 


Præsident  James  E.  Faust 

Andenrådgiver  i  Det  Første  Præsidentskab 

T 

■  eg  vil  gerne  tale  om  en  særlig  dimension  af  evangeliet:  Nemlig  behovet 
I  for  vedvarende  kommunikation  med  Gud  gennem  den  proces,  der 
m  kaldes  guddommelig  åbenbaring.  Dette  princip  er  grundlæggende  for 
vores  tro.  Præsident  Wilford  Woodruff  erklærede:  »Når  som  helst  Herren  har 
haft  et  folk  på  jorden,  som  han  anerkendte  som  sit,  har  det  folk  været  ledt  af 
åbenbaring«  (The  Discourses  of  Wilford  Woodruff,  udvalgt  af  G.  Homer  Durham, 
Salt  Lake  City:  Bookcraft,  1946,  side  138).  Jeg  vil  med  det  samme  bekræfte,  at 
Guds  inspiration  er  tilgængelig  for  enhver,  som  værdigt  søger  Helligåndens 
vejledning. 

Men  her  vil  jeg  fokusere  på  Guds  vejledning  til  alle  sine  børn  gennem 
profeter  i  modsætning  til  personlig  åbenbaring,  som  modtages  af  individuelle 
medlemmer  af  Kirken  og  andre.  Profeterne,  seerne  og  åbenbarerne  har  haft 
og  har  stadig  det  ansvar  og  privilegium  at  modtage  og  forkynde  Guds  ord  til 
hele  verden.  Det  enkelte  medlem,  forældre  og  ledere  har  ret  til  at  modtage 


Der  skulle  åbenbaring  til 
at  oprette  denne  Kirke. 

Åbenbaring  har  ført 

Kirken  fra  dens  spæde 

begyndelse  til  det,  den  er 

i  dag.  Fortsat  åbenbaring 

vil  fortsætte  med  at  lede 

Kirken  indtil  verdens 

ende. 

åbenbaring,  som  vedrører  deres  egne  ansvar,  men  de  har 
hverken  ret  eller  pligt  til  at  forkynde  Guds  ord  ud  over 
deres  eget  ansvarsområde. 

Jeg  vil  gå  ud  fra  den  niende  trosartikel:  »Vi  tror  alt, 
hvad  Gud  har  åbenbaret,  alt,  hvad  han  nu  åbenbarer,  og 
vi  tror,  at  han  endnu  vil  åbenbare  mange  store  og  vigtige 
ting  angående  Guds  rige.« 

FORTIDENS  ÅBENBARING 


Første  del  af  den  niende  trosartikel  lyder:  »Vi  tror  alt, 
hvad  Gud  har  åbenbaret.«  Gennem  tiden  er  Guds  bud- 
skaber til  sine  børn  som  regel  blevet  åbenbaret  gennem 
profeter.  Amos  fortæller  os:  »Gud  Herren  gør  ikke  noget, 
førend  han  har  åbenbaret  sine  planer  for  sine  tjenere,  pro- 
feterne« (Am  3:7).  Det  er  de  profetiske  orakler,  som  gen- 
nem århundrederne  har  stillet  ind  på  »den  himmelske 
sender«  og  fået  til  ansvar  at  transmittere  Guds  ord  videre 
til  andre.  Uanset  tidsalderen  er  en  profets  vigtigste  kvali- 
fikationer ikke  rigdom,  titler,  stilling,  fysisk  fremtoning, 
lærdom  eller  intellektuelle  færdigheder.  De  to  kvalifika- 
tioner er:  For  det  første,  at  en  profet  skal  være  kaldet  af 
Gud  og  ordineret  af  en,  om  hvem  det  vides,  at  vedkom- 
mende har  lovformelig  og  åndelig  myndighed  dertil  (se 
L&P  42:1 1),  og  for  det  andet,  at  han  modtager  og  forkyn- 
der åbenbaringer  fra  Gud.  Ingen  kender  Guds  veje,  med- 
mindre de  åbenbares  ham  (se  Jakobs  Bog  4:8). 

I  århundredernes  løb  er  der  kommet  stadigt  flere 
åbenbaringer  fra  profeterne.  Herren  har  sagt:  »Thi  de 
trofaste  skal  han  (Gud)  give  linie  på  linie  og  bud  på  bud, 
og  derved  vil  jeg  prøve  og  undersøge  jer«  (L&P  98:12). 

Åbenbaringerne  er  kommet  på  forskellig  måde. 
Blandt  andet  er  de  kommet  gennem  Helligåndens 
vejledning  (det  er  nok  den  mest  almindelige  måde),  ved 
det  talte  ord  og  ved  besøg  af  himmelske  sendebude. 


NUTIDIG  ÅBENBARING 

Den  niende  trosartikel  fortsætter:  »Vi  tror  ...  alt,  hvad 
(Gud)  nu  åbenbarer.«  Af  en  eller  anden  underlig  årsag 
synes  mange  mennesker  at  have  lettere  ved  at  tro  på  de 
døde  profeters  ord  end  på  de  levende  profeters.  Den 
største  åbenbarer  i  vor  tid  var  Joseph  Smith.  I  løbet  af  den 
vanskelige  periode  mellem  1823  og  1843,  altså  blot  20  år, 
blev  134  åbenbaringer  modtaget,  trykt  og  offentliggjort. 

Enhver  af  de  92  apostle,  som  er  blevet  kaldet  siden  da, 
er  blevet  opretholdt  som  profet,  seer  og  åbenbarer.  Men 
de  profeter,  seere  og  åbenbarer,  der  har  efterfulgt  Joseph 
som  præsident  for  Kirken,  har  været  de  apostle,  som  har 
fået  retten  til  at  udøve  alle  Kristi  jordiske  riges  nøgler. 

Vi  skrider  nu  ædelt  og  tappert  frem,  med  mod  og  overbe- 
visning, under  ledelse  af  vores  profet  Gordon  B.  Hinckley. 
Han  har  på  enhver  måde  krav  på  vores  støtte.  I  35  år  er  han 
blevet  opretholdt  som  en  af  vor  Hene  Jesu  Kristi  apostle. 
Han  er  seniorapostlen  på  jorden  i  dag.  Han  er  blevet 
ordineret  og  indsat  som  denne  verdens  profet,  seer  og  åben- 
barer. Han  er  blevet  opretholdt  som  Kirkens  præsident.  Han 
er  den  præsiderende  højpræst  over  alt  præstedømme  på  jor- 
den. Han  alene  besidder  og  udøver  alle  rigets  nøgler,  under 
ledelse  af  Jesus  Kristus,  som  er  denne  kirkes  overhoved  og 
hovedhjørnesten.  Præsident  Hinckley  leder  værket  fremad, 
assisteret  af  to  rådgivere  og  støttet  af  De  Tolvs  Kvorum. 

Jeg  mener  ikke,  at  noget  medlem  af  denne  kirke  kan 
være  i  fuld  harmoni  med  Frelseren  uden  at  opretholde 
hans  levende  profet  på  jorden,  nemlig  Kirkens  præsi- 
dent. Hvis  vi  ikke  opretholder  den  levende  profet, 
uanset  hvem  han  så  måtte  være,  så  dør  vi  åndeligt. 
Ironisk  nok  har  nogen  lidt  åndelig  død,  fordi  de 
udelukkende  følger  afdøde  profeter.  Andre  vakler  i  deres 
støtte  til  den  levende  profet  og  søger  spidsfindigt  at 
ophøje  sig  selv  ved  at  rakke  ned  på  de  levende  profeter. 

Guds  inspiration  er  tilgængelig  for  enhver,  som  værdigt  søger  Helligåndens 
vejledning.  Det  enkelte  medlem,  forældre  og  ledere  har  ret  til  at  modtage 
åbenbaring  for  deres  egne  ansvarsområder,  men  de  har  hverken  ret  eller 
pligt  til  at  forkynde  Guds  ord  uden  for  disse  ansvarsområder. 


I  vores  levetid  har  vi  været  velsignet  med  forsat  kommu- 
nikation med  himlen,  som  har  stået  åben  for  vor  tids  pro- 
feter. Vi  har  modtaget  mange  store  åbenbaringer,  blandt 
andet  den,  som  blev  modtaget  i  1918,  og  som  vi  nu  kender 
som  afsnit  138  i  Lære  &  Pagter.  En  af  vor  tids  største  gud- 
dommelige åbenbaringer  blev  modtaget  i  1978,  da  præ- 
stedømmets og  templets  velsignelser  blev  gjort  tilgængelige 
for  alle  værdige  mandlige  medlemmer.  Linie  på  linie  og  bud 
på  bud  er  ny  kundskab  og  vejledning  blevet  givet  til  Kirken. 

Ved  nutidig  åbenbaring  har  halvfjerdserne  fået  en  større 
rolle    som   medlemmer    af  områdepræsidentskaber   og   i 


Kirkens  ledelse,  hvorved  de  hjælper 
Det  Første  Præsidentskab  og  De  Tolv 
med  at  »opbygge  kirken  og  ordne  alle 
dens  anliggender  blandt  alle  folk« 
(L&P  107:34).  Der  er  også  blevet 
modtaget  mange  andre  guddommelige 
retningslinjer.  Mange  af  de  åben- 
baringer, som  er  blevet  modtaget  både 
i  vor  tid  såvel  som  i  gamle  dage,  har 
vedrørt  Kirkens  lære.  Noget  af  det  har 
vedrørt  Kirkens  drift  og  strategi.  Meget 
af  det  er  ikke  opsigtsvækkende. 
Præsident  John  Taylor  påpeger: 
»Adams  åbenbaring  rummede  ikke 
instrukser  til  Noa  om  arken;  ej  heller 
rummede  Noas  åbenbaring  en  opfor- 
dring til  Lot  om  at  forlade  Sodoma;  og 
ingen  af  disse  åbenbaringer  nævnte 
noget  om  israelitternes  udvandring  fra 
Egypten.  De  fik  alle  deres  egne  åben- 
baringer« (Millenial  Star,  1.  november 
1847,  side  323). 

I  vore  dage  har  Gud  åbenbaret  os, 
hvordan  man  skal  lede  en  kirke  med 
over  ni  millioner  medlemmer,  og  det  er  helt  forskelligt 
fra  dengang,  der  kun  var  seks  medlemmer.  Forskellen 
består  blandt  andet  i,  at  vi  gør  brug  af  moderne 
teknologi,  som  fx  film,  video,  computere  og  satellittrans- 
missioner til  at  undervise  og  formidle  nye  instrukser  om 
missionering  i  forskellige  lande,  opførelse  af  nye  templer 
samt  meget  andet. 

Denne  form  for  åbenbaring  kommer  regelmæssigt  til 
Kirken.  Præsident  Wilford  Woodruff  har  sagt:  »Denne 
magt  hviler  hos  Gud  den  Almægtige,  og  han  giver  sine 
tjenere  profeterne  del  i  den,  når  de  har  brug  for  det  til 

opbyggelsen  af  Zion«  (The  Discourses  of  Wilford 
Woodruff,  side  56).  Det  er  nødvendigt  for,  at  Kirken  kan 
opfylde  sin  mission.  Uden  det  ville  værket  slå  fejl. 

FREMTIDIG  ÅBENBARING 


En  højst  opmuntrende  del  af  den  niende  trosartikel,  som 
vi  har  set  nærmere  på,  er  dens  afsluttende  ord:  »Vi  tror, 
at  han  endnu  vil  åbenbare  mange  store  og  vigtige  ting 
angående  Guds  rige.«  Ældste  Boyd  K.  Packer,  fun- 
gerende præsident  for  De  Tolv  Apostles  Kvorum,  har 
sagt:  »Åbenbaring  er  et  vedvarende  princip  i  Kirken.  På 
en  måde  kan  man  sige,  at  Kirken  stadig  er  ved  at  blive 
organiseret.  Efterhånden  som  nyt  lys  og  ny  kundskab 
gives,  efterhånden  som  profetier  opfyldes  og  mere  viden 
modtages,  kan  vi  bevæge  os  endnu  et  skridt  fremad« 
(The  Holy  Temple,  Salt  Lake  City:  Deseret  Book 
Company,  1980,  side  137). 

Denne  Kirke  har  konstant  brug  for  vejledning  fra  sit 
overhoved,  vor  Herre  og  Frelser  Jesus  Kristus.  Præsident 
George  Q.  Cannon,  tidligere  medlem  af  Det  Første 
Præsidentskab,  sagde  det  meget  klogt:  »Vi  har  Bibelen, 
Mormons  Bog  og  Lære  &  Pagter,  men  uden  levende 
orakler  og  en  fortsat  strøm  af  åbenbaring  fra  Herren, 
ville  alle  disse  bøger  ikke  kunne  føre  nogen  ind  i  Guds 
celestiale  rige.  Det  kan  lyde  som  en  underlig  udtalelse, 
men  hvor  underlig  den  end  måtte  lyde,  så  er  det  ikke 
desto  mindre  sandt. 

Selvfølgelig  har  alle  disse  optegnelser  uendelig  stor 
værdi.  De  kan  ikke  sættes  for  højt,  ej  heller  kan  de  stu- 
deres for  indgående.  Men  uanset,  hvor  meget  lys  de  end 
rummer,  så  er  de  dog  i  sig  selv  ikke  tilstrækkelige  til  at 
vejlede  menneskenes  børn  og  føre  dem  ind  i  Guds 
nærhed.  Det  kræver  et  levende  præstedømme  og  ved- 
varende åbenbaring  fra  Gud  til  sit  folk  i  overensstemmelse 


med  de  forhold,  de  nu  engang  befinder  sig  under«  (Gospel 
Truth:  Discourses  and  Writings  of  President  George  Q. 
Cannon,  2  bind,  red.  Jerreld  L.  Newquist,  Salt  Lake  City: 
Deseret  Book  Company,  1974,  1:323). 

Hvornår  kommer  den  lovede  åbenbaring  så?  Det  ved 
kun  Gud.  De  kommer,  når  der  er  behov  for  det.  Og  hvem 
kommer  de  til?  For  at  få  svar  på  det,  må  vi  gå  tilbage  til 
Amos:  »Gud  Herren  gør  ikke  noget,  førend  han  har 
åbenbaret  sine  planer  for  sine  tjenere,  profeterne«  (Amos 
3:7).  Denne  fortsatte  åbenbaring  vil  ikke  og  kan  ikke 
forceres  af  ydre  pres  fra  mennesker  eller  begivenheder. 
Det  er  ikke  det,  man  kalder  »de  sociale  reformers  åben- 
baring«. Den  kommer  fra  Gud.  Kirken  ledes  af  en  profet 
under  Guds  vejledning  og  ledelse.  Parley  P  Pratt  af- 
slørede: »Den  lovgivende,  dømmende  og  udøvende  magt 
ligger  hos  ham  (Herren).  Han  åbenbarer  lovene,  han 
udpeger,  vælger  eller  udnævner  lederne,  og  han  har  ret- 
ten til  at  revse,  irettesætte  eller  sågar  fjerne  dem,  hvis  det 
behager  ham.  Derfor  er  det  nødvendigt  med  konstant 
samkvem  ved  direkte  åbenbaring  mellem  ham  og  hans 
kirke«  (Millenial  Star,  marts  1845,  side  150). 

Vi  er  blevet  lovet,  at  Kirkens  præsident,  som  Kirkens 
åbenbarer,  vil  modtage  vejledning  for  os  alle.  Vores  sikker- 
hed ligger  i  at  lytte  til  det,  han  siger,  og  følge  hans  råd. 

Ældste  Stephen  L.  Richards  fra  De  Tolv  Apostles 
Kvorum  udlagde  Kirkens  lære:  »De  (Det  Første  Præsi- 
dentskab) er  den  øverste  myndighed  her  på  jorden,  der 
har  ret  til  at  fortolke  Guds  lov. 

I  udøvelsen  af  deres  funktioner  og  delegerede  ansvar 
styres  de  af  en  forfatning,  hvoraf  noget  er  nedskrevet  og 
andet  ikke.  Den  skrevne  del  består  af  de  godkendte 
skrifter,  både  fortidige  og  nutidige,  og  af  de  nedskrevne 
udtalelser  fra  vor  tids  profeter.  Den  uskrevne  del  består 
af  åbenbaringens  ånd  og  guddommelig  inspiration,  som 
hører  til  deres  kaldelse. 

Vi  bevæger  os  nu  fremad,  ædelt  og  tappert,  med  mod  og  overbevisning, 
under  ledelse  af  vores  profet,  Gordon  B.  Hinckley.  Han  alene  besidder  og 
udøver  alle  rigets  nøgler  under  ledelse  af  vor  Herre  Jesus  Kristus,  som  er 
denne  Kirkes  overhoved  og  hovedhjørnesten. 


Inden  de  udtrykker  deres  fortolkninger  og  beslut- 
ninger, rådfører  de  sig  altid  med  De  Tolv  Apostles  Råd, 
som  ved  åbenbaring  er  udpeget  til  at  assistere  dem  og 
være  med  til  at  styre  Kirken.  Nar  disse  ledere  har  truffet 
en  afgørelse  og  bekendtgjort  den,  så  er  den  bindende  for 
alle  Kirkens  medlemmer,  uanset  hvilke  synspunkter  de  i 
øvrigt  måtte  have.  Guds  rige  er  styret  af  lov  og  orden«  (i 
Conference  Report,  oktober  1938,  side  115-116). 

Man  kunne  så  spørge,  hvordan  kan  vi  være  sikre  på,  at 
profeterne,  seerne  og  åbenbarerne,  som  lovet,  aldrig  vil  føre 
folk  på  vildspor?  (se  Joseph  Fielding  Smith  i  Conference 


Report,  april  1972,  side  99,  eller 
Ensign,  juli  1972,  side  88).  Et  svar 
rummes  i  det  storslåede  princip,  som 
vi  finder  i  afsnit  107  i  Lære  &  Pagter: 

»Og  enhver  bestemmelse,  som 
tages  af  disse  kvorums,  må  være 
enstemmig  ... 

»De  beslutninger,  der  tages  af 
disse  kvorums  eller  et  af  dem,  skal 
foretages  i  retfærdighed,  i  hellighed 
og  hjertets  ydmyghed,  sagtmodighed 
og  langmodighed,  i  tro  og  dyd  og 
kundskab,  mådeholdenhed,  tålmo- 
dighed, gudfrygtighed,  broderlig 
venlighed  og  kærlighed. 

»Thi  det  er  forjættet,  at  dersom 
dette  findes  hos  dem  i  rigt  mål,  skal 
de  ikke  være  ufrugtbare  med  hen- 
blik på  kundskab  om  Herren«  (L&lP 
107:27,30-31). 

Kravet  om  enstemmighed  hindrer 
partiskhed  og  personlige  kæpheste. 
Det  sikrer,  at  det  er  Gud,  der  leder 
ved  Ånden,  og  ikke  mennesker  ved 
flertalskompromiser.  Det  sikrer,  at  den  største  visdom  og 
erfaring  har  været  koncentreret  om  et  givent  emne, 
inden  man  modtager  åbenbaringens  dybe,  sikre  vished. 
Det  er  et  værn  mod  menneskers  svagheder. 

Ansvaret  for  at  fastslå  guddommeligheden  af  det,  som 
et  af  Guds  orakler  giver  udtryk  for,  hviler  ikke  kun  på 
ham  selv.  Præsident  J.  Reuben  Clark,  et  tidligere 
medlem  af  Det  Første  Præsidentskab,  har  sagt:  »Vi  kan 
kun  vide,  om  talerne  er  'drevet  af  den  Helligånd,'  når  vi 
selv  er  'drevet  af  den  Helligånd'«  (J.  Reuben  Clark: 
Selected  Papers  on  Religion,  Education,  and  Youth,  red. 

David  H.  Yarn  jun.,  Provo,  Utah:  Brigham  Young 
University  Press,  1984,  side  95-96).  Det  stemmer  fuld- 
stændig overens  med  præsident  Brigham  Youngs  råd: 

»Jeg  er  mere  bange  for,  at  dette  folk  har  så  stor  tillid  til 
deres  ledere,  at  de  ikke  selv  vil  adspørge  Gud,  om  de  virke- 
lig ledes  af  ham.  Jeg  gruer  for,  at  de  falder  hen  i  en  tilstand 
af  blind  selvsikkerhed,  hvor  de  ganske  overlader  deres 
evige  skæbne  i  deres  lederes  hænder  med  en  dumdristig 
selvsikkerhed,  der  i  sig  selv  vil  forpurre  Guds  hensigter 
med  deres  frelse  og  svække  den  støtte,  som  de  kunne  give 
deres  ledere,  hvis  de  for  sig  selv  vidste,  ved  Jesu  åben- 
baringer, at  de  ledes  på  rette  vej.  Lad  enhver  mand  og 
kvinde  vide,  ved  Guds  Ånds  hvisken  til  dem,  hvorvidt 
deres  ledere  følger  den  vej,  Herren  foreskriver,  eller  ej« 
(Discourses  of  Brigham  Young,  red.  John  A.  Widtsoe,  Salt 
Lake  City:  Deseret  Book  Company,  1941,  side  135). 

Der  skulle  åbenbaring  til  for  at  oprette  Kirken.  Åben- 
baring har  bragt  Kirken  fra  dens  spæde  start  til  der,  hvor 
den  er  i  dag.  Åbenbaring  kommer  til  os  flydende  som 
levende  vand.  Fortsat  åbenbaring  vil  lede  Kirken  indtil 
verdens  ende.  Men  som  præsident  Clark  har  sagt,  så  har 
vi  ikke  brug  for  flere  eller  anderledes  profeter.  Vi  har 
brug  for  flere  mennesker  med  »lydhøre  ører«  (i 
Conference  Report,  oktober  1948,  side  82). 

Vi  gør  ikke  krav  på  ufejlbarlighed  eller  fuldkommen- 
hed som  profeter,  seere  og  åbenbarere.  Men  jeg  kan 
ydmygt  erklære,  at  jeg  har  siddet  i  disse  mænds  selskab, 
og  jeg  mener,  at  deres  største  ønske  er  at  kende  og  gøre 
vor  himmelske  Faders  vilje.  De,  der  sidder  i  denne 
Kirkes  højeste  råd  og  har  deltaget  i  dem,  mens  inspira- 
tion er  tilstrømmet  og  beslutninger  truffet,  ved,  at  dette 
lys  og  denne  sandhed  overgår  enhver  menneskelig  for- 
stand. Disse  dybe,  guddommelige  tilskyndelser  kommer 
som  dug  fra  himlen  og  er  faldet  på  dem  som  enkeltper- 


soner og  som  gruppe.  Således  inspireret  kan  vi  skride 
fremad  i  fuldstændig  enighed  og  harmoni. 

Jeg  bærer  ydmygt  vidnesbyrd  om,  at  jeg  ved,  at 
Herren  leder  sin  Kirke  gennem  sine  tjenere.  Jeg  ved,  at 
de  er  Herrens  ædle,  retskafne  og  hengivne  tjenere.  Jeg 
beder  til,  at  vi  må  være  modtagelige  over  for  hans  Ånd 
og  lytte  til  de  orakler,  som  han  har  udpeget.  Jeg  beder 
om  dette,  fordi  jeg  ved,  at  vi  dødelige  ikke  kan  kende 
Guds  hensigter  uden  åbenbaring.  □ 


FORSLAG  TIL  SAMTALEEMNER 
FOR  HJEMMELÆRERE 

1.  Herrens  profeter,  seere  og  åbenbarere  har  altid  haft 
og  har  stadig  ansvar  for  at  modtage  og  forkynde  Guds 
ord  til  verden. 

2.  Medlemmer  er  ikke  i  fuld  harmoni  med  Frelseren, 
hvis  de  ikke  opretholder  hans  levende  profet  på  jor- 
den, nemlig  Kirkens  præsident. 

3.  Vi  kan  finde  sikkerhed  i  at  lytte  til  det,  som  Kirkens 
præsident  siger,  og  følge  hans  råd. 

4.  Der  skulle  åbenbaring  til  at  oprette  denne  Kirke. 
Åbenbaring  har  bragt  den  frem  til  det,  den  er  i  dag. 
Fortsat  åbenbaring  vil  fortsætte  med  at  lede  den. 

Det  er  rart  at  være  vigti 
men  det  er  vigtigere  at  være  rar. 

(Tid  til 
evangeliet) 


Laury  Livsey 

FOTO:  FORFATTEREN 


Hun  kendte  hele  turen.  Hun  stod  op 
lidt  før  kl.  6.00  for  at  nå  bussen  kl. 
6.30  ind  til  skolen.  Skoledagen  var 
ni  timer  lang.  Men  når  klokken 
ringede  ud  efter  sidste  time,  føltes 
det  for  hende,  som  om  dagen  lige 
var  begyndt.  Hun  forlod  klassen  og 
gik  hen  til  biblioteket  for  at  bruge 
tre  timer  på  at  lave  lektier.  KL  20.00 
stod  hun  så  igen  på  bussen  og  kørte 
den  40  minutter  lange  tur  til  sit 
hjem,  hvor  hun  tog  bad,  spiste,  læste 
nyhederne  i  dagens  avis,  læste  i 
skrifterne  og  gik  i  seng.  Og  næste 
dag  begyndte  Liu  Kwan  Ling,  som 
også  kalder  sig  Angel,  forfra  igen. 

Fritid  var  ikke  en  luksus,  som 
Angel  kendte  noget  til  dengang,  og 
du  gør  hun  stadig  ikke. 

Selv  Angel  indrømmer,  at  det  var 
et  anstrengende  program.  Men  hun 
indrømmer  også,  at  det  har  været 
sliddet  værd.  Sidste  år  tog  Angel  sin 
eksamen  fra  Taipei  First  Girls'  High 
School  og  er  nu  igang  med  sit  første 
år  på  National  Taiwan  University, 
som  er  den  bedste  læreanstalt  i  denne 
lille  ø -nation  ud  for  Kinas  kyst. 

Efter  at  have  klaret  sig  gennem 
gymnasiets  hårde  program  har 
Angel  nu  endnu  mere  travlt. 
Hendes  skema  på  universitetet  er 
ikke  meget  anderledes  end  det,  hun 
havde  i  gymnasiet.  Faktisk  er  de 
næsten  ens.  Men  de  kurser,  som  hun 
går  til  her,  er  mere  krævende.  Men 
Angel  ved  godt,  hvordan  hun  har 
formået  at  få  det  hele  til  at  passe 
sammen  i  den  snævre  tidsplan. 

»Jeg  kan  øge  min  åndelighed  ved 
at  læse  skrifterne  og  bede,«  siger 
hun.  »Jeg  tror,  at  hvis  jeg  ikke  gjorde 


det,  og  hvis  jeg  ikke  kom  til  mine 
søndagsmøder,  så  ville  jeg  lettere 
miste  modet  og  blive  deprimeret 
over  skolen  og  livet.  Men  hvis  jeg 
kommer  til  nadvermøde  og  lytter  til 
talerne,  så  synes  mit  liv  mere  positivt 
og  lykkeligt.  Jeg  mener,  at  det  vigtig- 
ste i  mit  liv  er  min  åndelighed.« 

Angel  havde  to  svære  år,  mens 
hun  dels  forberedte  sig  på  at  komme 
på  universitetet  og  dels  stræbte  efter 
at  forblive  aktiv  i  Peitou  Ward  i 
Taipei  Øst  stav,  hvor  hun  er  sit 
wards  nadvermødepianist. 

Det  meste  af  hendes  tid  gik  med 
at  studere  engelsk,  matematik,  kine- 
sisk, fysik,  kemi,  biologi,  gymnastik, 
musik  og  husgerning  (madlavning 
og  syning). 

Studiet  af  skrifterne  gav  Angel  et 
tiltrængt  pusterum,  selv  om  hendes 
venner  ikke  kunne  forstå,  hvorfor 
hun  brugte  tid  på  religion,  i  stedet 
for  at  koncentrere  sig  om  sine  lek- 
tier. »Mange  af  dem  synes,  det  er 
sært,  at  jeg  bruger  tid  på  min  kirke. 
De  fleste  af  mine  klassekammerater 
er  ikke  religiøse,«  siger  Angel,  som 
var  det  eneste  medlem  af  Kirken 
blandt  Taipei  First  Girls'  Schools 
over  4.000  elever.  »Nogle  stu- 
derende drøfter  religion  med  mig, 
men  som  oftest  synes  de,  at  det  er 
underligt  at  være  SDH,  fordi  det 
trækker  mig  væk  fra  mine  studier.« 

En  af  disse  klassekammerater  er 
en  veninde,  som  Angel  inviterede 
med  i  kirke  en  søndag.  Angel  siger, 
at  det  stort  set  var  en  positiv 
oplevelse  for  hendes  veninde  at 
være  i  kirke.  Hun  fortalte  senere 
Angel,  at  hun  syntes,  at  religion  var 

Liu:  »Jeg 


mener,  at  det 

Angel  bestod 

som  en  af  de 

bedste  i  sin 

klasse.  Hun 

tvivler  på,  at 

hun  kunne  have 

klaret  det  uden 

evangeliets 

indflydelse. 


Selvom  Angel 

har  travlt  i 

skolen,  virker 

hun  som  pianist 

i  wardet. 


»Jeg  kan  øge 
min  åndelighed 
ved  at  læse  i 
skrifterne  og 
bede,«  siger 
Angel. 


en  god  ting,  og  at  hun  måske  selv 
ville  blive  religiøs  -  efter  at  hun  er 
færdig  på  universitetet.  »Hun  mente 
ikke,  at  hun  havde  tid  til  Kirken,« 
tilføjer  Angel. 

Selv  ikke  Angels  far,  Liu  Chuen 
Shin,  er  helt  overbevist  om,  at  den 
tid,  som  hans  datter  bruger  på  at 
lære  evangeliet  at  kende,  er  særlig 
produktiv.  Han  spørger  tit,  om  det 
ikke  var  klogere,  at  Angel  brugte  tid 
på  sine  lektier  eller  på  at  studere  på 
biblioteket.  Da  Angels  mor  blev 
medlem  af  Kirken  i  1984,  var  Angel 
kun  syv  år.  Selvom  Liu  Chuen  Shin 
ikke  havde  noget  imod,  at  hans 
kone  blev  døbt,  var  han  ikke  inter- 
esseret i  også  at  blive  medlem  af 
Kirken.  Men  han  gav  dog  Angel  lov 
til  at  blive  døbt,  da  hun  fyldte  otte. 

»Min  far  er  lidt  underlig,«  tilføjer 
Angel.  »Somme  tider  siger  han:  'Du 
skal  jo  snart  op  til  eksamen,  så 
måske  skulle  du  ikke  gå  i  kirke  lige 
nu.'  Men  til  andre  tider  skynder  han 
på  mig,  fordi  han  ikke  vil  have,  at 
jeg  skal  komme  for  sent  i  kirke. 

Mine  forældre  nærer  store  for- 
ventninger til  mig.  Min  far  mener,  at 
jeg  kan  få  stor  indflydelse  på  vores 
familie  ved  at  fortsætte  min  uddan- 
nelse og  klare  mig  godt,«  tilføjer 
Angel.  Angel  påpeger  hurtigt,  at  hun 
også  kan  få  stor  indflydelse  på  sin 
familie  ved  at  forblive  aktiv  i  Kirken. 

»Her  i  Taiwan  sætter  de  forældre, 
som  er  medlemmer  af  Kirken,  et 
godt  eksempel  for  deres  børn,«  siger 
Kent  Liang,  tidligere  regional- 
repræsentant og  stavspræsident. 
»De  går  i  kirke  og  passer  deres 
kaldelser,  og  det  ser  børnene.  Men 


nogle  unge,  som  ikke  har  forældre, 
der  er  medlemmer  af  Kirken,  bliver 
ofte  fristet  til  at  slappe  af  og  undlade 
at  gå  i  kirke  om  søndagen.  Og 
konkurrencen  i  skolen  er  så  vold- 
som, at  de  næsten  kun  ånder  og 
lever  for  skolen.  De  tænker:  'Skal 
jeg  nu  gå  i  kirke  eller  på  biblioteket?' 
Til  tider  tager  de  meget  afslappet  på 
deres  kirkeliv,  for  de  kan  ikke  se  ret 
langt  ud  i  fremtiden.  Lige  nu  er 
mange  af  de  unge  i  Taiwan  kun 
optaget  af  skolen.« 

Og  det  er  det,  der  er  så  forbløf- 
fende ved  Angel.  Hun  bestod  som 
en  af  de  bedste  i  sin  klasse,  og  hun 
mener  ikke,  at  det  kunne  have  ladet 
sig  gøre,  hvis  hun  ikke  havde  haft 
evangeliet  til  at  vejlede  sig.  »Kirken 
var  især  en  stor  hjælp  i  det  sidste 
gymnasieår.  Jeg  lagde  mærke  til,  at 
mange  af  mine  klassekammerater  let 
blev  deprimeret  af  skolearbejdet,« 
siger  hun.  »Men  jeg  vidste,  at  hvis 
jeg  gjorde  mit  bedste,  så  ville  min 
himmelske  Fader  hjælpe  mig.  Som 
regel  var  mine  karakterer  bedre,  end 
jeg  havde  ventet.« 

I  dag  har  Angel  travlt  med  læge- 
studierne. Når  Angel  vender  hjem 
efter  en  lang  dag,  giver  hun  sig  tid  til 
at  studere  skrifterne.  Når  hun 
lukker  sine  skrifter,  er  klokken 
22.30.  Angels  dag  er  endelig  forbi. 
Hun  kan  lukke  øjnene  i  visheden 
om,  at  hun  klarer  sig  godt  i  skolen, 
og,  hvad  der  er  endnu  vigtigere,  hun 
har  fundet  tid  til  at  indpasse  evan- 
geliet i  sit  travle  liv.  Om  mindre  end 
otte  timer  begynder  hendes  dag 
igen.  Angel  vil  uden  tvivl  nyde  en 
god,  sund  søvn.  □ 


»Kirken  var 
især  en  hjælp  i 

mit  sidste 

gymnasieår.  Jeg 

vidste,  at  hvis 

jeg  gjorde  mit 

bedste,  så  ville 

min  himmelske 

Fader  hjælpe 

mig.« 

POPULARITET  OG  PRINCIPPER 

På  mange  områder  går  verdens  veje  i  modsat  retning  end  evangeliet.  Da  vi 

er  et  pagtsfolk,  må  vores  loyalitet  ligge  hos  Herren. 

Ældste  Neal  A.  Maxwell 

De  Tolv  Apostles  Kvorum 

er  er  mange  farer  -  både 
skjulte  og  åbenlyse  -  når  med- 
lemmer falder  ind  på  verdens 
veje.  På  så  mange  områder  går  verdens 
veje  i  modsat  retning  af  evangeliet. 
Desuden  skal  vores  loyalitet  som  pagts- 


folk  ligge  hos  Herren,  ikke  hos  denne 
verdens  kejsere.  Men  verdens  greb  i  os 
er  både  virkeligt  og  vedvarende.  Men 
at  følge  verdens  veje  er  blot  at  søge 
tomhed,  »for  denne  verden,  som  den 
er,  går  til  grunde«  (1  Kor  7:31). 

Det     er     typisk     for     præsident 
Brigham  Young  at  han  talte  skarpt 


Blandt  dem,  der  hånligt  peger 
fingre,  er  der  også  nogle,  som 
engang  holdt  fast  ved  jernstangen. 
De  blev  grebet  af  skam,  faldt  bort 
og  tager  nu  del  i  den  populære 
spotten  i  den  store  og  rummelige 
bygning. 

mod   popularitet  og  dens   til  tider 
nedbrydende  anerkendelse: 

»Jeg  vil  ikke  have,  at  'mormo- 
nismen' bliver  populær  ...  Jeg  vil  hellere 
gennemgå  alle  de  helliges  elendighed 
og  sorg,  problemer  og  trængsler,  end  at 
se  Kristi  religion  blive  populær  i  ver- 
den« (i  Journalof Discour ses,  10:297). 


Præsident  N.  Eldon  Tanner  adva- 
rede: »Denne  trang  til  ros  og  popu- 
laritet styrer  alt  for  ofte  folks 
handlinger,  og  når  (de)  giver  efter 
for  det,  opdager  de,  at  de  bøjer  deres 
karakter,  når  de  tror,  at  de  blot  buk- 
ker for  hyldest«  (Ensign,  november 
1975,  side  76). 


Ydermere  skal  vi  ikke  blot  forsage 
den  nedbrydende  popularitet,  vi  skal 
heller  ikke  blive  overraskede  »på  den 
dag  ...  skal  (Satan)  rase  i  menneske- 
hjerterne og  opirre  dem  til  vrede  mod 
det,  der  er  godt«  (2  Nephi  28:20). 

Kirkens  standarder  forbliver  uæn- 
drede i  en  tid,  hvor  nogle  faktisk  kal- 

Kirkens  standarder  forbliver 
uændrede  i  en  tid,  hvor  nogle 
faktisk  kalder  godt  for  ondt  og  ondt 
for  godt!  Hvis  vi  er  sagtmodige  og 
har  Helligåndens  gave,  vil  vi  ikke 
ligge  under  for  trendsetternes 
manipulation  af  vores  lyster. 

der  godt  for  ondt  og  ondt  for  godt! 
(Se  Es  5:20).  Intet  under  at  de  sidste 
dages  hellige  »skal  være  der,  hvor  der 
kan  blive  peget  hånligt  ad  dem« 
(Brigham  Young  i  Journal  of 
Discourses,  12:272).  Eftersom  der 
ikke  er  store  chancer  for,  at  de  hån- 
lige fingre  vil  blive  rettet  mod  andre, 
bør  vi  ikke  ænse  dem  (se  1  Nephi 
8:33).  Ironisk  nok  er  der  blandt  dem, 
som  peger  hånligt  ad  os,  nogle  som 
engang  holdt  fast  ved  jernstangen. 
Som  Lehi  forudså,  er  disse  overlø- 
bere blevet  grebet  af  skam,  faldet 
bort  og  tager  nu  del  i  den  populære 
spotten  i  den  store  og  rummelige 
bygning  (se  1  Nephi  8:27,  33). 

Popularitet  kan  overvælde  den 
enkeltes  indre  vagtværn,  eller  sam- 
vittigheden, som  våger  over  vedkom- 
mendes sjæl  ved  at  lade  højlydte  og 
skærende  alarmsignaler  lyde. 

Jeg  ved  godt,  at  vi  ikke  bevidst 
søger  skammen,  den  skal  nok 
komme  af  sig  selv.  Jeg  ved  også,  at 
retfærdigheden  senere  skal  herske  i 
triumf  på  jorden.  Der  har  også  været 


tidspunkter  med  lykkelig  og  sjælden 
retfærdighed,  som  i  Enoks  stad,  hvor 
Guds  principper  nød  en  retmæssig 
popularitet  i  dette  særlige  samfund. 
Men  det  er  ikke  tilfældet  i  dag, 
skønt  der  er  mange  gode  og  hæder- 
lige mennesker  blandt  de  forskellige 
racer  og  nationer. 

Hvis  vi  er  sagtmodige  og  har 
Helligåndens  gave,  vil  vi  ikke  ligge 
under  for  trendsetternes  manipula- 
tion af  vores  lyster.  Bevidst  manipu- 
lation -  hvadenten  det  gælder 
nikotin,  spiritus  eller  pornografi  -  er 
en  kendsgerning,  på  grund  af  »de 
onde  hensigter,  som  er  og  vil  være  i 
rænkefulde  menneskers  hjerter  i  de 
sidstedage«  (L&P89:4). 

Set  i  lyset  af  tidens  forhold  er  det 
intet  under,  at  præsident  Thomas  S. 
Monson  fra  Det  Første  Præsidentskab 
advarede  Kirkens  medlemmer  mod  at 
sætte  »popularitet  over  principper«. 
Kan  vi  for  eksempel  afslå  at  overvære 
en  upassende  film,  lige  så  let  som  vi 
afslår  spiritus?  Kan  vi  holde  vores  lat- 
ter tilbage  fra  en  sjofel  vittighed,  lige 
så  let  som  at  afslå  en  cigaret? 

Skønt  medlemmerne  bor  på  ste- 
der, hvor  de  næsten  altid  klart  er  en 
minoritet,  skiller  vi  os  da  også  ud, 
hvor  det  virkelig  betyder  noget,  men 
uden  at  være  selvgode? 

Hvis  det  at  være  populær  fordrer, 
at  vi  tager  del  i  verdens  tåbeligheder 


og  veje,  er  det  så  ikke  for  høj  en  pris 
at  betale  for  en  så  flygtig  anerken- 
delse? Tænk  på  Pontius  Pilatus.  Han 
behagede  tøvende  pøblen  ved  at  gøre 
det,  der  var  populært  for  at  undgå 
ballade.  Ironisk  nok  mistede  Pilatus 
blot  nogle  fa  år  senere  sin  status  på 
grund  af  uroligheder  i  Samaria. 

Når  man  betragter  historiens 
gang,  glemmer  man  hurtigt  de  lek- 
tier, den  lærer  os.  For  eksempel 
valgte  Winston  Churchill  følgende 
tema  til  det  sidste  bind  af  sit  værk 
om  Den  Anden  Verdenskrigs  histo- 
rie: »Hvordan  de  store  demokratier 
sejrede  og  derved  blev  i  stand  til  at 
genoptage  de  tåbeligheder,  som  nær 
havde  kostet  dem  livet«  (The  Second 
World  War,  bind  6:  Triumf  and 
Tragedy,  Boston:  Houghton  Mifflin 
Company,  1953,  side  ix). 

Nogle  ting  er  populære,  netop 
fordi  de  ikke  stiller  krav  til  den 
enkelte  og  derved  indgyder  en  falsk 
fornemmelse  af  frihed.  Men  der  er 
ingen  virkelig  frihed  i  tøjlesløshed  og 
ingen  virkelig  frigørelse  ved  at  fra- 
lægge sig  et  personligt  ansvar. 
Verdens  intellektuelle  pres  er  også 
stærkt.  Ældste  Albert  E.  Bowen  fra 
De  Tolvs  Kvorum  bemærkede,  hvor- 
dan nogle  »for  at  vinde  yndest,  øge 
deres  popularitet  og  undgå  at  vække 
anstød  ...  har  taget  menneskers  teo- 
rier til  sig  og  forsøgt  at  blande  dem 

med  Guds  Søns  lærdomme,  men  de 
går  ikke  i  spænd«  (i  Conference 
Report,  april  1952,  side  66). 

Selv  når  vi  tappert  følger  de  rette 
principper,  bør  vi  sagtmodigt  stræbe 
efter  at  gøre  disse  korrekte  princip- 
per populære,  snarere  end  os  selv. 
Ældste   Mark  E.    Peterson   fra   De 


Tolvs  Kvorum  talte  engang  til  gene- 
ralautoriteter, som  er  så  velsignede 
med  og  har  så  stor  brug  for  Kirkens 
medlemmers  kærlighed  og  støtte. 
Han  advarede  om,  at  »smiger  kan 
føre  os  til  fald«.  Det  er  en  lære  for 
os,  at  Jesus  altid  videregav  al  ære  til 
Faderen  (se  Moses  4:2;  L&P  19:19). 


Den  lige  og  snævre  sti,  som  fører  til 
frelse,  er  desværre  ikke  så 
befærdet.  Vi  kan  derfor  ikke  både 
følge  med  flokken  og  nærme  os 
Jesus.  Evangeliets  står  for 
bestandighed  midt  i  foran- 
dringerne, ikke  eftergivende 
tilpasning  til  skiftende  luner  og 
moder. 


Popularitet  kan  blive  et  narkoti- 
kum. Vi  kan  blive  afhængige  af 
den  og  kræve  de  hyppige  »fix,« 
som  vi  opnår  ved  verdens  ros  og 
anerkendelse.  Et  hoved,  der  har 
næsen  i  sky,  har  sværere  ved  at 
bøje  sig  i  ydmyghed. 

Popularitet  er  især  farligt,  fordi  det 
får  os  til  at  fokusere  på  os  selv,  i  stedet 
for  at  være  opmærksomme  på  andres 
behov.  Vi  bliver  selvoptaget  og  tæn- 
ker kun  på  opmærksomhed,  mens  vi 
lader  dem,  der  er  virkelig  nødlidende 
»gå  forbi«  os  »uden  at  skænke  dem 
nogen  tanke«  (Mormon  8:39).  Det  er 
derfor  en  trist  kendsgerning,  at  popu- 
laritet hindrer  os  i  at  holde  de  to  stør- 
ste bud!  (se  Matt  22:36-40). 

Selvfølgelig  har  vi  alle  brug  for 
ømhed  og  at  føle  os  elsket!  Vel  kan 
anerkendelse  være  gavnlig!  Og  vi  skal 
også  nyde  livet  blandt  ligesindede  hel- 
lige. Men  bare  at  holde  af  at  være 
afholdt    er    usundt.    Og    overdreven 

bekymring  for  vores  anseelse  i  vreden, 
kan  få  os  til  at  ændre  på  vores  priorite- 
ring, fremfor  at  have  Jesu  billede  ind- 
prentet i  vores  sind  (se  Alma  5:14,  19). 

Der  er  også  stor  værdi  i,  at  Kirken 
er  kendt  viden  om  og  oprigtigt  respek- 
teret for  det,  den  står  for.  Det  har  også 
stor  værdi,  at  Kirkens  medlemmer 
bruger  deres  retskaffenhed  og  kloge 
indflydelse  på  at  løse  nogle  af  tidens 
problemer.  Vi  er  trods  alt,  både  som 
medlemmer  af  Kirken  og  samfunds- 
borgere, blevet  belært  om,  at  »virke 
med  iver«  for  en  god  sag  »af  egen  fri 
vilje«  (L&P  58:27).  Men  udfordringen 
ligger  i  at  »virke  med  iver«  på  grund- 
lag af  de  rette  principper,  ikke  ud  fra  et 
ønske  om  popularitet. 

Desuden  vil  de,  der  bliver  ægte 
hellige,  opnå  deres  egen  åndelige 
skønhed.  De  vil  ikke  alene  nyde 
særlig  respekt  fra  de  eftertænk- 
somme og  lydige,  men  de  vil  måske 
endda  kunne  samle  mange  åndsbe- 
slægtede over  hele  kloden.  Mange, 
der  ikke  er  medlemmer  af  Kirken, 
lever  ædle,  hæderlige  og  gode  liv. 
De  »holdes  borte  fra  sandheden  blot 
derved,  at  de  ikke  ved,  hvor  de  kan 
finde  den«  (L&P  123:12). 

Kirkens  medlemmer  vil  være 
spredt  over  hele  jorden,  men  deres 
magt  er  begrænset.  De  vil  være 
»udrustet  med  retfærdighed  og  med 
Guds  kraft  i  stor  herlighed«  (1  Nephi 


14:14).  Den  sidste  velsignelse  over- 
stiger på  enhver  måde  det,  som  jor- 
disk popularitet  kan  give  en. 

Jesus  gav  os  den  vigtigste  demo- 
grafiske kendsgerning:  vid  er  den 
port,  og  populær  og  bred  er  den  vej, 
der  fører  til  fortabelsen  (se  Matt 
7:13).  Den  lige  og  snævre  sti,  der 
fører  til  frelse,  er  desværre  ikke  sær- 
lig benyttet.  Det  kan  derfor  ikke  lade 
sig  gøre  både  at  følge  med  flokken  og 
nærme  sig  Jesus.  Ikke  desto  mindre 
er  der  nogle,  der  prøver  at  tjene 
Herren  uden  at  krænke  djævelen  (se 
James  E.  Faust,  Stjernen,  1995,  side 
2).  Andre  vil  gerne  »tjene  Herren, 
men  kun  som  hans  rådgivere,«  adva- 
rede præsident  Marion  G.  Romney. 

Vi  kan  ikke  forbedre  verden,  hvis 
vi  selv  har  tillempet  os  verden  (se 
Rom  12:2).  Evangeliet  repræsente- 
rer bestandighed  i  en  foranderlig  tid, 
ikke  eftergivende  tilpasning  til  skif- 
tende luner  og  moder.  Jesu  trofaste 
disciple  vil  derfor  ikke  blot  være 
kamæleoner,  der  skifter  farver,  så  de 
hele  tiden  kan  falde  ind  i  de  skif- 
tende omstændigheder. 

Vi  lever  i  en  tid,  hvor  »enhver 
vandrer  på  sin  egen  vej«  (L&P  1:16). 
Det  er  derfor  bydende  nødvendigt  at 
overveje,  hvor  farligt  det  kan  være 
blot  at  behage  sig  selv.  Det  kan  være 
den  farligste  form  for  selvglæde,  den 
luller  os  ind  i  den  skæbnesvangre 


illusion,  som  en  kommentator  så 
rammende  har  beskrevet: 

»For  hvis  Gud  er  et  socialt 
bevidst  politisk  væsen,  hvis  syns- 
punkter uvægerligt  falder  sammen 
med  vore  egne  fordomme  på  alle 
væsentlige  doktrinære  punkter,  vil 
han  ikke  fordre  mere  af  os  end  vores 
politik  kræver.  Hvis  Gud  desuden  er 
begrænset,  progressiv  og  uendelig 
kærlig,  kan  vi  vel  godt  droppe  kirken 
næste  søndag  og  gå  i  biografen  i  ste- 
det for.  For  hvis  vi  ikke  har  noget  at 
frygte  fra  denne  uendeligt  kærlige, 
uendeligt  overbærende  og  uendeligt 
tilgivende  Gud,  hvordan  kan  vores 
tilbedelse  af  ham  da  bestå  af  mere 
end  blot  selvglæde  over  vore  egne 
moralske  standarder/  Som  ateisten 
siger:  Jeg  elsker  denne  Gud.  Det  er 
rart  at  se  ham  i  spejlet  hver  morgen, 
når  jeg  barberer  mig«  (Eugene  D. 
Genovese,  »Pilgrim' s  Progres,«  The 
New  Republic,  11.  maj  1992,  side  38, 
fremhævelse  tilføjet). 

Popularitet  uden  principper  for- 
drer, at  man  med  stedse  større  iver 
spiller  op  til  verdens  publikum.  Men 
en  dag  vil  den  i  dag  så  populære 
scene  stå  underligt  tom,  for  alle  til- 
skuerne er  draget  bort  for  at  tage  del 
i  den  storslåede,  men  alvorlige  slut- 
scene, hvor  hvert  knæ  skal  bøje  sig 
og  hver  tunge  skal  bekende,  at  Jesus 
er  Kristus!  (se  Fil  2:10-11).  □ 

Den  tro,  det  mod  og  de 


ofre,  som  de  hellige,  der 


trængte  gennem 


Hole-in-the-Rock  i  1880, 


udviste,  står  for  alle  sidste 


dages  hellige  som  et 


eksempel  på  den  kraft,  som 


vi  kan  få  del  i,  når  vi  er  i 


Herrens  tjeneste. 


LaRene  Porter  Gaunt 


m  .^£  ......  3I      Is: 


■- •  -  ■ 


Ti/  venstre;  Et  glimt  fra  Hole-in-the-Rock  ved  Lake  Powell,  som  blev 
dannet  i  1964,  da  Colorado-floden  blev  opdæmmet.  Herover;  Den  øver- 
ste stejle  tredjedel  af  vognsporet  gennem  Hole-in-the-Rock,  set  fra 
Lake  Powell. 


Skal  vi  vende  om  eller  fort- 
sætte?« Det  var  det  spørgsmål, 
der  optog  pionerkompagniet 
natten  til  den  3.  december  1879. 
Kirkens  præsident,  John  Taylor,  havde 
kaldet  denne  gruppe  til  at  bosætte  sig  i 
San  Juan  Mission  i  den  sydøstlige  del  af 
det,  der  i  dag  er  staten  Utah.  Men  på 
dette  tidspunkt  af  turen  lå  det  ikke 
klart,  hvordan  man  skulle  komme 
videre. 

Pionererne   havde   slået   lejr  ved 


40-Mile  Spring,  som  lå  oppe  på  et 
klippeplateau.  Silas  S.  Smith,  der  var 
kompagniets  leder,  var  klar  over,  hvor 
alvorlig  situationen  var.  Der  befandt 
sig  omkring  250  mænd,  kvinder  og 
børn  i  lejren,  som  bestod  af  80  vogne. 
Der  var  også  flere  hundrede  stykker 
kvæg  med  i  karavanen.  De  var  blevet 
indhentet  af  vinteren,  og  de  havde 
for  få  forsyninger  og  andre  ressourcer 
til  at  klare  sig  indtil  foråret. 

Præsident  Smith  sad  i  sit  telt  og 

drøftede  situationen  med  andre 
ledere.  Det  syntes  umuligt  at  vende 
om.  Bag  dem,  mod  vest,  havde 
sneen  begravet  vejen  gennem 
Escalante -bjergene  og  dækket  det 
græs,  som  kvæget  skulle  æde. 
Desuden  tog  pionererne  kaldelsen 
til  at  bosætte  sig  i  San  Juan  Mission, 
som  præsident  Taylor  havde  givet 
dem,  alvorligt.  Det  var  et  led  i  præ- 
sident Brigham  Youngs  oprindelig 
plan  for  bosættelsen  af  hele  områ- 
det. Hvem  af  dem  ville  sige  nej  til 
sådan  et  kald? 

Foran  pionererne  lå  mod  øst  mere 
end  300  kilometer  ufremkommeligt 


terræn  uden  veje  og  med  meget  lidt 
vand.  Hvis  de  besluttede  at  fort- 
sætte, var  de  nødt  til  at  trænge  igen- 
nem Hole -in-the -Rock  -  en  spalte  i 
den  vestlige  side  af  Glen  Canyon  på 
et  højtliggende  plateau  over 
Colorado-floden.  Det  var  en  farlig 
genvej,  men  den  eneste  anden  vej 
var  mere  end  600  kilometer  lang. 
Spejdernes  rapport  var  nedslående. 
Hvis  man  skulle  gennem  Hole -in- 
the -Rock,  måtte  man  føre  vogne  og 
kvæg  ned  ad  en  sti,  som  faldt  610 
meter,  og  på  en  tredjedel  af  vejen 
var  faldet  på  45  grader. 

De  fleste  mente,  at  det  var  umu- 


ligt. Efter  en  del  diskussion  foreslog 
en  af  mændene,  at  de  skulle  overlade 
beslutning  til  »præsident  Smith  og 
Herren.«1  Forslaget  blev  enstemmigt 
vedtaget,  og  det  afspejler  den  tro, 
som  de  tilstedeværende  havde  på,  at 
Herren  ville  inspirere  deres  leder. 

Næsten  morgen  kaldte  præsident 
Smith  sammen  til  møde  for  at  for- 
tælle, at  det  var  besluttet  at  drage 
videre.  »Miraklet  ved  denne  beslut- 
ning gik  gennem  lejren  som  et  elek- 
trisk stød,«  skrev  Kumen  Jones,  et 
medlem  af  gruppen,  »og  overalt  lød 
glædesudbrud.«  Ved  det  møde  bar 
mange  vidnesbyrd  til  fordel  for 
beslutningen  om  at  fortsætte.  Nogle 
begyndte  at  synge.  Andre  faldt  ind, 
og  snart  rungede  »Guds  Ånd  som  en 
ild«  (Salmer  og  sange,  nr.  2)  gennem 
den  kolde  decemberluft. 

»VI  FIK  JORD  OG  STEN 
TIL  AT  FLYVE« 


Forenet  i  beslutningen  om  at  være 
tro  mod  deres  kaldelse  fra  profeten 
drog  kompagniet  ud  i  ørkenen  mod 
50-Mile  Spring.  Da  der  ikke  var 
nogen  vej,  måtte  pionererne  selv 
bane  den  gennem  det,  som  en  mand 
beskrev  som  »det  barskeste  område, 
jeg  nogensinde  har  set  en  vogn  køre 

Yderst  til  venstre:  Pionerer  dansede  til  violinmusik  i  den  naturlige 
åbning  i  Dance  Hall  Rock  på  vejen  til  Hole-in-the-Rock.  Til  venstre: 
Pionererne  huggede  en  vej  i  en  klippevæg,  som  gik  lodret  ned.  Den 
afsats,  som  de  fik  lavet,  var  lige  bred  nok  til,  at  en  vogn  kunne  køre 
ned.  Herover:  Dette  luftfoto,  som  er  taget  inden  Lake  Powell  blev  dan- 
net, viser  klippesprækken  ved  Hole-in-the-Rock  (forrest  i  midten)  og 
pionerruten  østpå  over  Colorado-floden  ind  i  det,  som  en  pioner  kaldte 
»det  barskeste  område,  man  har  set.« 


gennem.«  Området,  der  bestod  af 
klipper  og  næsten  uden  planter,  var 
en  blanding  af  slugter  og  snævre  kløf- 
ter mellem  100  meter  høje  bjergsider. 
Ved  50-Mile  Spring  opdelte  præsi- 
dent Smith  kompagniet  i  tre  arbejds- 
grupper: En,  der  skulle  arbejde  i 
klippespalten,  en  anden,  der  skulle 
bane  en  vej  fra  klippespalten  til  flo- 


den, der  lå  1200  meter  derfra,  og  en 
tredje,  der  skulle  bygge  en  færge.  De 
næste  seks  uger  arbejdede  alle  tre 
hold  samtidig.  »Jeg  tror  aldrig,  jeg  har 
(set)  ...  mænd  arbejde  med  større  vir- 
kelyst end  denne  skare,«  skrev 
Cornelius  I.  Decker  fra  den  gruppe, 
som  arbejdede  på  at  udvide  klippe- 
spalten. »Vi  var  alle  unge  mænd;  ...  vi 

fik  jord  og  sten  til  at  flyve.«  Der  blev 
bygget  to  smedjer  ved  »Hullet,«  så 
smedene  kunne  slibe  redskaberne, 
mens  mændene  hakkede  i  den  mas- 
sive klippe.  Adskillige  mænd  blev 
firet  ud  over  den  14  meter  dybe  kløft  i 
tønder.  Mens  de  hang  og  dinglede  der, 
borede  de  huller  ind  i  bjergvæggen  og 
fyldte  dem  med  sprængstof.  Arbejdet 
fortsatte  både  i  snestorm  og  solskin. 

Den  anden  gruppe  byggede  en 
vej  gennem  næsten  ufremkommeligt 
område.  Den  øverste  stejle  tredjedel 
af  vejen  udgjorde  en  stor  udfordring. 
Et  af  de  problemer,  som  arbejderne 
skulle  løse,  var,  hvordan  man  skulle 
skabe  en  vej  hen  over  en  15  meter 
bred  klippevæg.  Til  at  begynde  med 
sprængte  de  en  afsats  langs  klippe- 
væggen, og  derefter  gjorde  de  afsat- 
sen bredere.  Det  blev  gjort  ved  at 
hamre  pæle  ind  i  huller,  som  blev 
boret  parallelt  på  afsatsen. 

Det  område,  som  derved  opstod, 
blev  fyldt  op  med  bjælker,  sten  og 
jord,  hvorved  man  dannede  en 
afsats,  der  var  lige  var  bred  nok  til,  at 
en  vogn  kunne  køre  hen  over  den. 

Den  tredje  gruppe  byggede  en 
færge,  der  var  bred  nok  til  at  fragte 
to  vogne  over  Colorado -floden  ad 
gangen.  En  del  af  denne  gruppe 
begyndte  også  at  bane  en  vej  østpå. 

»JEG  GLEMMER  ALDRIG 
DEN  DAG« 


Den  26.  januar  1880  var  alt  parat. 

Elizabeth  M.  Decker  skrev  om  de 
første  vogn,  der  kørte  ned  gennem 
»Hullet«:  »Vejen  ned  gennem  hullet 
i  klippen  ned  til  floden  ...  går  næs- 
ten lodret  ned,  og  kløfterne  på  hver 
side  er  150  meter  dybe,  og  der  er 
kun  lige  plads  nok  til,  at  en  vogn 


Hole-in-the-Rock  -  før  og  nu.  De 
lyse  områder  viser  den  mængde 
sten  og  klippestykker,  som  pio- 
nererne fjernede. 

kan  køre  ned.  Jeg  var  ved  at  dø  af 
skræk.  De  havde  trukket  bremsen 
på  den  første  vogn,  som  jeg  så  køre 
ned,  og  ...  (de  bandt  baghjulene 
sammen  med  kæder,  så  de  gled  i  ste- 
det for  at  køre),  og  der  var  bundet  et 
tykt  reb  i  vognen,  og  ti  mand  holdt 
fast  i  det,  og  de  for  ned,  som  ville  de 
smadre  alt  på  deres  vej.  Jeg  glemmer 
aldrig  den  dag.« 

Joseph  Stanford  Smiths  vogn  var 
den  sidste  af  de  26  vogne,  der  kørte 
gennem  Hole-in-the-Rock  den  dag. 
Bror  Smith,  der  var  kendt  som 
Stanford,  havde  hele  dagen  hjulpet 
andre,  mens  hans  kone  og  tre  børn 
sad  på  en  dynge  tæpper  i  sneen  og  så 
på.  Stanford  og  hans  kone  var  åben- 
bart ikke  klar  over,  at  der  ville 
komme  nogen  og  hjælpe  dem,  så  de 
troede,  at  de  var  strandet.  Derfor 
besluttede  de,  at  de  selv  ville  føre 
den  ned.  Belle  satte  deres  tre-årige 
søn  på  tæpperne,  anbragte  deres 
mindste  mellem  hans  ben  og  gav 


dem  besked  på  ikke  at  gå  nogen  ste- 
der, før  deres  far  kom  tilbage  efter 
dem.  Ada,  den  ældste,  sad  foran 
sine  brødre  og  bad. 

Belle  og  en  af  hestene  trak  i  det 
reb,  der  var  bundet  fast  bag  på  vog- 
nen, mens  Stanford  stemte  fødderne 
mod  forsmækken  og  forsigtigt  drev 
hestespandet  fremad.  Knap  var  de 
begyndt  på  nedturen,  før  førerhesten 
styrtede.  Belles  fod  sad  fast  mellem 
klippestykkerne,  og  til  sidst  blev  hun 
også  væltet  omkuld  og  trukket  ned 
ad  den  stejle  skrænt  sammen  med 
hesten.  Da  vognen  endelig  stand- 
sede, havde  en  skarp  sten  flænset 
Beiles  ben  fra  hælen  op  til  hoften. 
Stanford  løb  hen  til  hende  for  at  se, 
hvor  slemt  hun  var  komme  til  skade. 
Med  typisk  pionersejhed  sagde  Belle, 
at  hun  havde  hinket  hele  vejen  ned. 
Stanford  hjalp  hende  op  i  vognen, 
rensede  hendes  sår  og  klatrede  så  op 
efter  børnene.  Da  han  passerede  sin 
hest,  som  var  omtumlet,  men  i  live, 
tog  han  sin  hat  af  og  vinkede  til  sin 
kone.  De  havde  klaret  det! 

»SLID  OG  HARMONI« 


Da  kompagniet  var  blevet  færget 
over  Colorado -floden,  havde  de  sta- 
dig 240  kilometer  gennem  ujævnt 
terræn  foran  sig.  Elizabeth  M. 
Decker  beskrev  området  i  et  brev  til 
sine  forældre:  »Det  er  det  barskeste 
land,  I  nogensinde  har  set.  Der  er 
ikke  andet  end  klipper,  huller,  bak- 
ker og  fordybninger.  Bjergene  består 
af  massiv  klippe,  der  er  glat  som  et 
æble.«  Fordi  området  viste  sig  at 
være  mere  barsk  end  ventet,  kom 
rejsen  til  at  vare  længere  end  bereg- 
net -  seks  måneder  i  stedet  for  seks 
uger  -  hvilket  gjorde  den  såkaldte 


genvej  utrolig  besværlig.  Der  blev 
født  to  børn  på  rejsen.  Forsyninger 
måtte  fragtes  frem  til  kompagniet  på 
muldyr.  Den  6.  april  1880  nåede  det 
udmattede  kompagni  frem  til  nogle 
få  hektar  god  agerjord  nær  en  lille 
flod.  De  kaldte  stedet  for  Bluff  City. 

Skønt  rejsen  havde  tæret  på  pio- 
nererne, så  var  de  forblevet  tro  mod 
deres  beslutning  om  at  følge  profe- 
ten og  fortsætte,  og  de  havde 
udholdt  deres  trængsler  med  godt 
humør.  Et  af  kompagniets  medlem- 
mer mindedes:  »I  et  vogntog  ...  der 
bevæger  sig  ...  gennem  et  utroligt 
barsk  område,  ville  man  normalt 
vente  ballade  og  ulykker,  men  det 
var  ikke  tilfældet.  Der  herskede  slid 
og  harmoni.« 

Den  vej,  som  disse  pionerer 
banede,  blev  brugt  som  en  af  de  vig- 
tigste veje  ind  og  ud  af  området  i  et 
års  tid.  De  kompagnier,  der  rejste 
vestpå  op  gennem  den  stejle  passage 
i  Hole-in-the-Rock,  måtte  have  seks 
heste  for  hver  vogn  på  turen  op. 

I  1882  blev  vejen  ikke  længere 
benyttet,  men  pionererne  havde 
udrettet  det,  de  havde  sat  sig  for  - 
nemlig  at  oprette  en  bosættelse  i  en 
fjern  afkrog  af  det,  der  skulle  være 
staten  Deseret.  Skønt  området  i  dag 
er  noget  isoleret,  står  det  som  et 
monument  over  de  trofaste  og  gæve 
pionerer,  som  hakkede  sig  vej  gen- 
nem den  massive  klippe  i  lydighed 
mod  en  kaldelse  fra  profeten.  □ 


NOTER 

1.  David  E.  Miller,  Hole-in-the-Rock,  (Salt 
Lake  City:  University  of  Utah  Press, 
1966),  side  65.  Millers  bog  var  kilden 
til  mange  af  de  oplysninger,  som  findes 
i  denne  artikel. 

Tegnene  på  Kristi  fødsel 


Nephi,  Helamans  søn,  gav  de  hellige  optegnelser  og  skrifter 
til  sin  søn  Nephi. 
3  Nephi  1:2-3 


.    ..■■:       ■..,..■■.  ■  ■  ■   ■       ■ 


Nephiterne  så  store  tegn  og  mirakler,  som  var  blevet  forud- 
sagt i  forbindelse  med  Jesu  Kristi  fødsel. 
3  Nephi  1:4 


Nogle  nephiter  sagde,  at  tiden  for  hans  fødsel  var  forpasset. 
De  hånede  dem,  der  troede  på  lamaniten  Samuels  profetier. 
3  Nephi  1:5-6 


De  mennesker,  som  troede  på  Jesus  Kristus  og  profeterne, 
blev  bedrøvede  ved  tanken  om,  at  nogen  skulle  hindre  pro- 
fetierne i  at  blive  opfyldt. 
3  Nephi  1:7 


f  .Wm  Wmmm  ■  ■■■*..     S." 

Folket  ventede  trofast  på  en  nat  uden  mørke,  som  var  et  af 
tegnene  på,  at  Jesus  Kristus  var  blevet  født  i  Betlehem. 
3  Nephi  1:8 


R  N  E  S  T  J   E  R  N  E  N 


De,  der  ikke  troede  på  Jesus  Kristus,  valgte  en  dag,  hvor  alle      Nephi  var  meget  bedrøvet  på  den  grund  af  den  ugude- 
de  troende  skulle  slås  ihjel,  hvis  tegnet  ikke  havde  vist  sig.         lighed,  som  de,  der  ikke  troede  på  Frelseren,  udviste. 
3  Nephi  1:9  3  Nephi  1:10 


■r  i» 


)f*S' 


Nephi  bad  hele  dagen  for  de  mennesker,  som  skulle  slås 

ihjel. 

3  Nephi  1:1142 


Herren  sagde  til  Nephi:  »Vær  ved  godt  mod;  thi  se  ...  i 

denne  nat  skal  tegnet  gives,  og  i  morgen  kommer  jeg  til  ver- 

den.« 

3  Nephi  1:13 


Den  aften  gik  solen  ned,  men  det  blev  ikke  mørkt!  Tegnet         De,  der  havde  planlagt  at  slå  de  troende  ihjel,  faldt  til  jor- 
på  Jesu  Kristi  fødsel  var  givet.  Folket  var  forbløffet.  den,  som  om  de  var  døde. 

3  Nephi  1:15  3  Nephi  1:16     . 

De  var  bange,  fordi  de  havde  været  onde.  De  vidste,  at  nu 
ville  Frelseren  blive  født,  og  at  profeternes  ord  var  sande. 
3  Nephi  1:17*18 


Det  var  lyst  hele  natten.  Da  solen  stod  op  næste  morgen, 
vidste  folk,  at  Jesus  Kristus  ville  blive  født  den  dag. 
Profetierne  var  opfyldt. 
3  Nephi  1:19-20 


9+r '  i 


En  ny  stjerne  viste  sig  på  himlen,  ligesom  profeterne  havde 

forudsagt. 

3  Nephi  1:21 


Satan  ville  lokke  folk  fra  at  tro  på  de  tegn,  som  de  havde 
set,  men  de  fleste  bevarede  troen. 
3  Nephi  1:22 


"■  ■  - 


III "W         fe—  -—g  -^^^^^^s^ 

Nephi  og  andre  kirkeledere  døbte  alle  dem,  som  troede  og 
omvendte  sig. 
3  Nephi  1:23 


Der  var  stor  glæde  i  landet,  fordi  profeternes  ord  var  gået  i 
opfyldelse.  Jesus  Kristus  var  blevet  født. 
3  Nephi  1:26 


ØRNESTJERNEN 

4 


mBHMMøm 


DEN    SNÆVRE    OG 
TRANGE    ST 


'■  - 


mmm 


m 


.-i 


'V+- 


• - 


Ældste  Joseph  B.  Wirthlin 

De  Tolv  Apostles  Kvorum 

En  nat,  da  søster  Wirthlin  og 
jeg  kørte  på  en  bjergvej  i 
øsende  regn,  fyldt  med  tor- 
den og  lynglimt,  kunne  vi  slet  ikke 
se  vejen.  Jeg  holdt  bedre  øje  med  de 
hvide  kørebanestriber,  end  jeg  nogen 
siden  før  havde  gjort.  Ved  at  holde 
os  inden  for  striberne  undgik  vi  at 
køre  ud  over  skrænten  i  den  ene 
side  og  at  køre  frontalt  ind  i  en  mod- 
kørende bil  i  den  anden  side.  At 
køre  over  striberne  i  en  af  siderne 
ville  have  medført  en  katastrofe. 

Den  bjergvej  minder  meget  om 
livet.  Hvis  vi  holder  os  inden  for  de 


linjer,  som  Gud  har  trukket  op,  vil 
han  beskytte  os,  så  vi  kan  nå  sikkert 
frem  til  vores  mål. 

Frelseren  har  sagt:  »Thi  den  port 
er  snæver,  og  den  vej  er  trang,  som 
fører  til  ophøjelse«  (L&P  132:22). 

Hvordan  kan  vi  holde  os  på 
Herrens  sti?  Han  har  givet  os  svaret 
igen  og  igen.  Vi  må  lære  Guds  ord  at 
kende  ved  at  studere  skrifterne  og 
efterleve  det,  ved  at  bede  dagligt  og 
tjene  vores  medmennesker. 

Hvis  vi  gør  alt,  hvad  vi  kan  for  at 
holde  os  inden  for  stregerne,  når  uvej- 
ret hærger  og  fristelserne  lokker,  vil   i 


overvinde  alle  udfordringer  og  nyde 
evigt  liv  sammen  med  vores  him- 
melske Fader  og  hans  elskede  Søn.  □ 

Joshua  Gregory,  1 0, 

BexhiN-on-Sea,  East 
Sussex,  England,  elsker  at 
læse  historier  fra 
skrifterne,  forberede 
lektioner  til 
familieaftener  og  cykle. 


Luisa  Fernando  Sanchez  Rey,  9, 

Bata,  Colombia,  har  et  stort  vid- 
nesbyrd om  at  læse  skrifterne 
og  om  faste  og  bøn.  Hun  kan 
lide  at  bære  sit  vidnesbyrd  til 
familieaften. 

Sherlene  Esser,  7, 

fra  De  Nederlandske 
Antiller,  missionen  i 
Caracas,  Venezuela,  holder 
af  Primary  og  familieaften. 
Hun  elsker  sin  næste  og  er 
sød  mod  alle. 

Cliff  ord  Akpan  Sam  Enodlen,  3, 

Ibadan,  Nigeria,  elsker  at 
komme  til  Primary  og  er  især 
glad  for  at  synge  alle  sangene. 
Han  kan  også  lide  at  spille  fod- 
bold og  bordtennis. 

Morio  leifer,  1 0,  St.  Wolfgang, 
Østrig,  holder  af  sport,  især  ten- 
nis og  svømning.  Hun  går  ofte 
ture  med  sin  familie. 

Kevin  Weibell,  5, 

Hutterstadt,  Tyskland, 
elsker  at  tegne,  cykle  og 
komme  i  Primary.  Han 
går  i  børnehave. 

Paul  Morrissey,  1 0, 

Cape  Town, 
Sydafrika,  elsker  at 
spille  klaver  og  synge 
i  skolens  kor.  Han 
holder  meget  af  sin 
primaryklasse. 

Marie  Stephanie 
Pascua  Rafol,  fra  San 
Lorenzo  llocos  Nordre  Gren  i 
Batac  Distrikt  på  Filippinerne 
holder  af  undervisningen  i 
Primary.  Hun  er  også  dygtig  i 
sin  børnehaveklasse. 


w 

Andrea  Dayne  Q.  Soleta,  4, 

Cavité,  Filippinerne,  holder 
af  at  synge  »Jeg  er  Guds 
kære  barn«.  Hun  kan  også 
lide  at  hjælpe  sin  mor  med 
at  passe  sine  mindre  søstre. 

Holly-Anne  Baker,  9, 
Bradford,  Victoria, 
Australien,  lærte  alle  trosar- 
tiklerne udenad,  inden  hun 
blev  døbt.  Hun  elsker  at 
spille  brætspil  med  sine  fem 
brødre. 

Alma  J.  Yaies 

Hvem  skal  du  have  med  til  din  fødselsdag  i  mor- 
gen?« spurgte  mor,  mens  jeg  kiggede  på  den  lilla 
krokodille -pinata,  som  hun  var  ved  at  lave  til  mig. 

Mor  lavede  altid  pinataer  til  vores  fødselsdage.  Hun 
havde  lavet  cowboys,  heste,  elefanter  og  pirater  og  prop- 
pet dem  med  slik  og  overraskelser.  Vi  inviterede  vores 
venner  ind,  hængte  pifiataerne  op  i  piletræet  og  gav  alle 
en  chance  for  at  smadre  den  og  få  del  i  godterne. 

»Jeg  vil  invitere  alle  fra  gaden  med,«  sagde  jeg  med  et 
smil,  mens  mor  limede  store  tænder  og  plasticøjne  på 
krokodillen,  der  var  lavet  af  farvestrålende  silkepapir. 

»Skal  Bjarke  Jyderup  også  med?«  spurgte  min  bror 
David. 

Jeg  rynkede  panden  og  knyttede  næverne  i  lommen. 
»Jeg  inviterer  ikke  Bjarke  med  til  noget  som  helst.  Han 
er  en  nørd.« 


»Benjamin!«  sagde  mor  og  stirrede  vredt  på  mig.  »Du 
ved  godt,  at  jeg  ikke  vil  have,  at  du  taler  sådan  om  dine 
venner. « 

»Jeg  talte  ikke  om  mine  venner.«  Jeg  vendte  mig  og 
stormede  ud  af  huset.  Hver  gang  jeg  tænkte  på  Bjarke, 
blev  jeg  rasende.  Han  var  den  mest  irriterende  plageånd, 
man  kunne  tænke  sig.  Han  boede  to  huse  længere  nede 
på  den  anden  side  af  gaden  i  et  gult  hus,  der  trængte  til 
at  blive  malet.  Græsplænen  foran  huset  blev  aldrig  slået, 
og  der  var  tit  store  brune  pletter  i  plænen,  fordi  ingen 
vandede  den. 

Der  var  ingen,  som  kunne  li'  Bjarke.  Han  gik  i  laset  tøj 
og  med  en  baseball-kasket,  der  så  ud,  som  om  han  havde 
hevet  den  op  af  en  skraldespand.  Men  hans  udseende  var 
kun  en  del  af  problemet.  Han  var  sådan  en  blæremås,  der 
pralede  af  alt  det,  han  havde,  og  alt  det,  han  kunne. 


LILLA 

»Mor  vil  tvinge  dig  til  at  invitere  Bjarke  med  til  din 
fødselsdag,«  drillede  David,  mens  han  fulgte  efter  mig  ud 
af  hoveddøren  og  ud  på  plænen  under  piletræet. 

»Hun  kan  nok  tvinge  mig  til  at  gå  over  med  en  indby- 
delse,« sagde  jeg  trodsigt,  »men  jeg  gemmer  den  bare  i 
buskene,  så  han  aldrig  finder  den.  Når  han  så  ikke 
dukker  op,  vil  mor  spørge,  om  jeg  har  været  ovre  med 
indbydelsen,  og  så  kan  jeg  svare  ja.« 

Vi  begyndte  at  grine  ved  tanken  om  den  spøg,  jeg 
ville  lave  med  Bjarke. 

»Hvad  laver  I  to?«  sagde  en  stemme. 

David  og  jeg  så  op.  Der  stod  Bjarke  med  sin  ånds- 
svage baseball-kasket. 

»Vi  laver  ikke  noget,«  sagde  jeg.  »Og  vi  har  ikke  i 
sinde  at  lave  noget,«  tilføjede  jeg  i  håb  om,  at  Bjarke 
ville  gå  sin  vej. 


Bjarke  traskede  hen  og  smed  sig  i  græsset  ved  siden  af 
os.  »Jeg  har  lige  spillet  alle  tiders  baseball-kamp,«  be- 
kendtgjorde han  stolt.  »Jeg  slog  ti  homeruns.« 

»Hold  nu  op,«  sagde  David  hånligt.  »Du  har  aldrig 
slået  en  homerun  i  dit  liv.« 

»Jo,  jeg  gjorde.  Med  det  nye  boldtræ,  som  min  far  har 
sendt  til  mig.« 

»Du  har  ikke  noget  nyt  boldtræ,«  indvendte  jeg. 

Bjarke  sprang  op.  »Vel  har  jeg  så!« 

Jeg  lo  og  rystede  på  hovedet.  »Så  hent  det  og  lad  os  se.« 

»Påstår  du,  at  jeg  lyver?« 

»Det  gør  du  jo.« 

Det,  der  nu  skete,  kom  helt  bag  på  mig.  Bjarke 
fangede  mig  i  et  låsegreb,  mens  han  slog,  kradsede  og 
sparkede  på  samme  tid.  Jeg  rullede  rundt  og  forsøgte  at 
vride  mig  fri,  men  han  holdt  fast  i  mig. 

»Hvad  laver  I,  drenge?«  hørte  jeg  mor  spørge. 
Jeg  sprang  op,  stirrede  ondt  på  Bjarke  og  bøjede  ho- 
vedet, mens  jeg  vendte  mig  om  mod  mor.  »Vi  legede  bare.« 
»Det  så  nu  ikke  ud,  som  om  det  var  særlig  sjovt.  Hvis 

I  skal  lege  på  den  måde,  så 
må  I  hellere  rydde  op  i 
garagen.    Så   laver   I    da 
ingen  ulykker  så  længe.« 
Resten    af   formidda- 
gen holdt  David  og  jeg  os 
i  garagen  og  brokkede 
|      os  over  Bjarke. 


»Jeg  snakker  aldrig  med  ham  mere,«  sagde  jeg  til 
David,  mens  jeg  fejede  garageguivet. 

»Lad  ikke  mor  høre  det,  så  vil  hun  tvinge  dig  til  at 
invitere  Bjarke  med  til  din  pinata-fest.« 

»Jeg  springer  min  fødselsdag  over  i  år,  hvis  jeg  skal 
invitere  Bjarke  med.  Og  så  forærer  jeg  den  lilla 
krokodille  væk.« 

»Hej,  Benjamin  og  David,«  var  der  en,  som  råbte. 

Vi  så  op  og  fik  øje  på  Bjarke,  der  kom  cyklende  op  ad 
indkørslen  på  sin  gamle,  hærgede  cykel.  David  og  jeg 
sagde  ikke  noget.  Vi  arbejdede  bare  videre. 

»Hvad  laver  I?«  spurgte  Bjarke,  mens  han  stillede 
cyklen  opad  husmuren. 

»Vi  ville  have  været  ude  at  spille  baseball,  hvis  ikke 
en  eller  anden  var  dukket  op  og  begyndt  at  slås,«  mum- 
lede jeg. 

Bjarke   så  ikke  ud  til   at 

fatte,  hvad  jeg  sagde.  Han 

kom  ind  i  garagen  og  så 

sig  omkring.  »Har  I  stadig  lyst  til  at  spille?«  spurgte  han. 

Jeg  sagde  ikke  noget.  Jeg  håbede  bare,  at  han  ville  gå 
sin  vej. 

»Ved  I,  hvad  det  er  i  morgen?«  sagde  Bjarke  ophidset. 

David  og  jeg  spurgte  ikke. 

»Det  er  min  fødselsdag!  Jeg  fylder  ni.« 

»Din  fødselsdag?«  gispede  David.  »Så  har  du  og 
Benjamin  fødselsdag  på  samme  dag!  Han  har  fødselsdag 
i  morgen,  og  han  fylder  også  ni.« 

»Hold  mund,«  snerrede  jeg  ad  David. 

»Min  far  sender  mig  en  ny  cykel.  Med  ti  gear.« 

»Hold  dog  op  med  dit  praleri,«  sagde  jeg.  »Du  får  ikke 
en  pind,  og  det  ved  du  godt.  Du  aner  slet  ikke,  hvor  din 
far  er.  Du  har  sikkert  aldrig  set  din  far,  så  hold  op  med  at 
fortælle  os  om  alt  det,  som  han  vil  sende  til  dig.  Han  har 
aldrig  sendt  dig  noget.  Og  det  gør  han  heller  aldrig.« 

Jeg  regnede  med,  at  Bjarke  ville  slå  ud  efter  mig,  så 
jeg  smed  fejebladet  fra  mig  og  gjorde  en  parade.  Men 
Bjarke  for  ikke  løs  på  mig.  Han  stirrede  bare  på  mig  et 
øjeblik.  Så  sank  han  en  klump,  bøjede  hovedet  og 
sjoskede  ud  af  garagen.  Da  han  tog  sin  cykel  og  slingrede 
ned  ad  indkørslen,  græd  han. 

Jeg  havde  haft  lyst  til  at  såre  Bjarke  -  det  var  trods  alt 
ham,  der  havde  fået  mor  til  at  sætte  os  i  arbejde.  Men  da 
jeg  så  ham  køre  bort  med  bøjet  hoved  og  hængende 
skuldre,  fik  jeg  ondt  af  ham.  Det  var  første  gang 
nogensinde,  at  jeg  havde  haft  ondt  af  Bjarke. 

David  stirrede  på  mig,  som  om  han  ikke  kunne  tro 
sine  egne  ører. 

»Han  var  selv  ude  om  det,«  forsvarede  jeg  mig. 

David  vendte  sig  og  begyndte  at  rette  på  nogle  kasser. 

Jeg  så  Bjarke  ude  i  sin  have  et  par  gange  den  dag. 
Han  sad  bare  under  et  elmetræ  og  stirrede  ned  i  jorden. 
Jeg  havde  en  kold,  tom  følelse  inden  i  mig.  Jeg  gjorde  alt 
for  at  få  den  væk.  Jeg  prøvede  en  masse  forskelligt  - 
sjove  lege,  spændende  lege  -  men  lige  meget  hvad  jeg 
gjorde,  så  forsvandt  den  kolde,  tomme  følelse  ikke. 

Dan  aften,  inden  David  og  jeg  slukkede  lyset,  lå  jeg 
og  kiggede  på  min  pinata,  som  hang  i  hjørnet.  Men  jeg 
så  ikke  den  lilla  krokodille.  Jeg  så  kun  Bjarke  Jyderup. 


»Skal  I  have  lyset  tændt  hele  natten,  drenge?« 
spurgte  far  og  stak  hovedet  ind  til  os.  »Du  må  se  at  falde 
i  søvn,  Benjamin.  Det  er  jo  din  store  dag  i  morgen.« 

»Far,«  sagde  jeg  pludselig,  »hvorfor  er  Bjarke  Jyderup, 
som  han  er?« 

Far  tænkte  sig  om  et  øjeblik,  så  kom  han  hen  og  satte 
sig  på  min  sengekant.  »Mor  sagde,  at  du  har  haft  lidt  bøvl 
med  Bjarke  i  dag,«  sagde  han.  »Hvad  var  der  i  vejen?« 

»Det  er  Bjarke,  der  er  problemet,«  mumlede  jeg. 
»Han  skal  altid  spille  stor  mand  og  blære  sig  med  alt  det, 
hans  far  vil  sende  ham,  og  alt  det,  han  kan.  Hvorfor 
opfører  han  sig  sådan?  Jeg  får  lyst  til  at  slå  ham.« 

Far  tænkte  sig  længe  om.  »Bjarke  har  ikke  så  mange  rare 
ting.  Og  han  får  måske  heller  aldrig  nogen.  Men  han  vil  så 
gerne  have  dem.  Han  ville  gerne  have  en  ny  cykel,  men 
han  kan  kun  drømme  om  det  -  og  håbe  på,  at  hans  far,  som 
han  aldrig  hører  fra,  vil  sende  ham  verdens  bedste  cykel.« 

»Men  han  aner  jo  ikke,  hvor  hans  far  er.« 

»Har  du  nogensinde  tænkt  på,  hvordan  det  ville 
være,  hvis  du  ikke  havde  en  far  eller  en  mor  her  altid?  1 
aften  må  Bjarke  sikkert  gå  i  seng  på  egen  hånd.  Der 
kommer  ikke  nogen  ind  og  siger  godnat  og  spørger,  om 
han  har  husket  at  bede  sin  aftenbøn.  Men  han  længes 
efter  den  slags,  lige  så  meget  som  du  gør.  Men  den 
eneste  måde,  han  kan  få  det  på,  er  ved  at  drømme  om 
det  og  lade  som  om,  han  har  det.« 

Jeg  lå  vågen  længe  efter,  at  David  var  faldet  i  søvn. 
Det  nyttede  ikke  at  lukke  øjnene,  for  jeg  lå  bare  og 
vendte  og  drejede  mig  og  spekulerede.  Det  var  først,  da 
jeg  kiggede  hen  i  hjørnet  og  fik  øje  på  min  lilla 
krokodilles  mørke  skygge,  at  jeg  vidste,  hvad  jeg  skulle 
gøre  næste  dag.  Derefter  var  det  let  at  falde  i  søvn. 

Næste  morgen  gik  jeg  hen  til  Bjarkes  hus.  »Goddag,  fru 
Jyderup.«  Min  stemme  skælvede,  mens  jeg  stod  på  dør- 
trinnet uden  for  Bjarkes  hjem.  Selv  om  det  var  sent  på 
morgenen,  var  Bjarkes  mor  stadig  i  morgenkåbe,  og  hun 
så  ud,  som  om  hun  lige  var  stået  op.  »Er  Bjarke  hjemme?« 

Hun  stirrede  på  mig  et  øjeblik  og  kradsede  sig  i  håret. 
»Jeg  tror,  han  er  omme  i  baghaven.  Se  selv  efter.  Men 
lad  være  med  at  hamre  på  døren  igen.« 

Jeg  takkede  hende  og  gik  rundt  om  huset.  Det  var  et 
stort  rod  deromme.  Først  kunne  jeg  ikke  se  nogen.  Men 
så  fik  jeg  øje  på  Bjarke,  der  sad  på  en  kasse  med  sin 
dumme  baseball-kasket  på  og  et  revnet  baseballbat  i 
hånden.  Jeg  råbte  til  ham,  så  han  ikke  skulle  tro,  at  jeg 
udspionerede  ham. 

Bjarke  så  op.  »Hvad  kommer  du  her  for?« 

Jeg  trak  på  skulderen.  »Jeg  ville  bare  se,  hvordan  du 
havde  det.  Og  så  ville  jeg  ønske  dig  tillykke  med  fødsels- 
dagen. Det  er  jo  din  fødselsdag,  ikke?« 

»Jo,  det  er  min  fødselsdag.  Jeg  skal  have  en  stor  fest.« 
Så  tav  han  og  bed  sig  i  læben.  »Det  skal  jeg  altså.  Måske 
senere.  Mor  har  det  ikke  så  godt.  Og  far  har  ikke  sendt 
mig  den  cykel  endnu.« 

Jeg  tøvede,  men  så  sagde  jeg:  »Min  mor  har  lavet  en 
pinata  til  min  fødselsdag.  Vi  skal  smadre  den  i  eftermiddag 
og  holde  en  stor  fest.« 

»Jeg  tror  også,  jeg  vil  bede  min 
mor  om  at  lave  en  pinata, 
når  hun' får  det  bedre.« 

»Det  behøver  hun  ikke. 
Skal    vi    ikke    bare    dele 


min?  Der  er  jo  ingen  grund  til,  at  begge  vores  mødre  skal 
holde  fest.  Hvis  din  mor  ikke  har  det  så  godt,  kan  du 
bare  komme  hjem  til  mig,  så  fejrer  vi  vores  fødselsdag 
sammen.  Du  kan  få  lov  til  at  være  den  første,  der  slår  til 
min  lilla  krokodille.« 

»Mener  du  det?« 

Jeg  smilede.  »Selvfølgelig  mener  jeg  det.  Jeg  har  aldrig 
holdt  en  dobbeltfødselsdag  før.  Kom.  Vi  kan  hjælpe  far 
med  at  hænge  pinataen  op  i  piletræet.« 

Pludselig  løb  vi  sammen.  Og 
jeg  lagde  mærke  til,   at  den 
kolde,    tomme    fornemmelse 
endelig  var  helt  forsvundet.  Q 

BARE  FOR  SJOV 


GNUBBEBILLEDER 

Chris  Reese 

Hvis  du  vil  lave  gnubbebilleder,  skal  du  bruge  noget 
hvidt  papir,  en  blyant,  farvekridt  og  dine  forældres 
tilladelse. 

Find  nogle  spændende  ting  med  en  interessant  struk- 
tur. Dæk  hver  af  tingene  med  et  stykke  hvidt  papir  og 
hold  det  på  plads  med  den  ene  hånd.  Med  den  anden 
hånd  gnubber  du  farvekridtet  hen  over  papiret,  så  gen- 
standens struktur  danner  et  mønster.  Pas  på,  at  du  ikke 
farver  uden  for  papiret! 

Når  du  har  lavet  et  par  gnubbebilleder,  kan  du  prøve 
at  tegne  et  billede  af  efter  en  malebog  -  eller  du  kan 
tegne  din  egen  tegning  -  på  et  ark  hvidt  papir.  Læg  så 
papiret  oven  på  en  genstand  med  en  spændende  struk- 
tur og  gnub  en  del  af  tegningen  med  et  farvekridt.  Brug 
en  ny  farve  og  en  ny  genstand  til  hver  del  af  tegningen. 
Hvis  I  er  flere,  der  laver  gnubbebilleder,  kan  I  hver  især 
gætte,  hvilke  genstande  de  andre  har  brugt  til  deres 
gnubbebilleder. 

FÆLLESTID 


JEG  BEDER 
FORANDRE 


Karen  Ashton 


»Bed  for  hinanden  ...  En  retfærdig  mands  bøn  formår 
meget«  (Jak  5:16). 

Har  du  nogensinde  set  et  billede  af  børn, 
der  så  meget  sultne  ud?  Havde  du  lyst  til  at 
sende  mad  til  dem? 

Når  folks  huse  bliver  ødelagt  af  orkaner  eller  jord- 
skælv, ville  du  så  ønske,  at  du  kunne  hjælpe  dem? 

Har  et  familiemedlem  eller  en  ven  været  syg? 
Ønskede  du,  at  du  kunne  gøre  vedkommende  rask? 

Hvordan  har  du  det,  når  du  ser  andre,  som  såres  eller 
behandles  uvenligt  af  andre?  Selv  om  du  har  lyst  til  at 
hjælpe,  synes  du  måske  ikke,  at  der  er  noget,  du  kan 
gøre.  Men  der  er  en  måde,  hvorpå  du  kan  hjælpe  dem, 
der  lider  under  krige,  sult,  ondskab  eller  andre  dårlig- 
domme. En  af  de  bedste  måder  at  hjælpe  på,  er  ved  at 
bede  for  dem. 

Vor  himmelske  Fader  hører  sine  børns  bønner.  Han 
forstår  dit  hjertes  følelser.  Du  nærer  kærlige  og  med- 
følende følelser,  fordi  du  er  hans  barn.  Når  du  beder  din 
himmelske  Fader  om  at  velsigne  dem,  der  lider,  så  husk 
på,  at  han  bedst  ved,  hvordan  din  bøn  skal  besvares.  Når 
du  har  bedt,  så  hør  godt  efter.  Han  vil  lade  dig  vide,  om 
du  kan  hjælpe.  Måske  vil  han  tilskynde  andre  til  at 
hjælpe,  eller  også  vil  han  i  sin  store  visdom  besvare  bøn- 
nen på  anden  vis.  Han  elsker  dig,  og  han  elsker  de  men- 
nesker, som  du  beder  for.  Når  du  beder  for  andre, 
hjælper  du  dem  på  en  meget  virkelig  og  magtfuld  måde. 

Instruktioner 

I  kan  lave  en  lille  bog  om  at  bede  for  andre  ved  at  klistre 
side  15  på  et  stykke  kraftigt  papir.  Tegn  et  billede  eller 


lim  et  foto  af  dig  selv  på  bogens  forside.  I  det  tomme  felt 
tegner  du  en  tegning  af  nogen,  som  du  gerne  vil  bede 
for.  Klip  så  langs  de  fuldtoptrukne  linjer.  Prik  to  huller  i 
de  sorte  prikker  på  hver  side.  Læg  så  siderne  i  rigtig 
rækkefølge  med  forsiden  øverst.  Træk  et  stykke  snor 
eller  bånd  gennem  hullerne  og  bind  sløjfe  på  det. 


Forslag  til  fællestid 

1.  Bed  fire  mænd  om  at  spille  forskellige  profeter  fra 
Mormons  Bog.  Spørg  hver  af  dem,  hvordan  han,  som  den 
profet,  bad  for  nogen  eller  blev  velsignet,  fordi  nogen  bad 
for  ham.  Del  børnene  op  i  fire  grupper  og  lad  dem  gå  fra 
»profet«  til  »profet«.  Mulige  emner:  Enos  (se  Enos), 
Alma  (se  Mosiah  27:8-15),  Ammon  (se  Mosiah  28:1, 
5-9;  Alma  19:22-23)  og  Nephi  (se  3  Nephi  1:1145). 

2.  Lad  børnene  folde  et  papir  op  i  fire  felter  og  udfylde  hvert 
felt  med  navn  eller  en  tegning  af  et  familiemedlem.  Lad 
børnene  tænke  på  disse  familiemedlemmers  behov  og  på, 
hvordan  de  kan  huske  dem  i  deres  bønner.  Drøft  nogle 
forslag  med  dem.  Foreslå  børnene,  at  de  viser  deres  foræl- 
dre listerne. 

3.  Del  børnene  op  i  fire  grupper.  Lad  hver  gruppe  drøfte, 
hvordan  de  som  børn  kan  hjælpe  en  af  følgende:  Folk,  som 
ikke  har  nok  at  spise;  folk,  hvis  hjem  er  blevet  ødelagt  af 
orkaner  eller  oversvømmelser;  folk,  som  er  syge,  profeten 
og  missionærerne.  Skriv  hver  gruppes  forslag  op  på  tavlen. 
Belær  børnene  om,  at  det  at  bede  for  andre  er  en  magtfuld 
måde  at  hjælpe  på,  og  at  vi  altid  skal  bede  om,  at  vor  him- 
melske Faders  vilje  må  ske  (se  Matt  6:10).  \D 

Jeg  kan  bede 


For  dem,  der  sulter 


For  dem,  der  er  syge 


■■■  w^C«* 


For  dem,  der  lider  under  krige 


For  dem,  der 


V 

Min  himmelske  Fader  hører 
mine  bønner  for  andre 


SMÅ  VENNER 


VÆR  EN  SOLSTRÅLE 

Corliss  Clayton 

Alle  kan  være  en  solstråle  ved  at  være  munter,  ærlig  og  venlig. 
Træk  en  streg  fra  sætningen  for  oven  til  det,  du  som  solstråle 
ville  gøre  i  hver  af  disse  situationer. 


Mor  har  travlt  med  at 
lave  mad.  Du  ... 


ser  fjernsyn. 


skændes  med  din  søster. 


dækker  bord. 


Din  familie  beder 
familiebøn.  Du ... 


beder  ærbødigt. 


leger  med  din  hvalp. 


vm 


v 

*jjj 


falder  i  søvn. 


Du  ødelægger  noget  af 
din  fars  værktøj.  Du  ... 


gemmer  stumperne. 


skyder  skylden  på 
din  lillebror. 


3 


fortæller  det  til  din  far. 

BESØGSLÆRERINDEBUDSKABET 


ET  VIDNE  TIL  ALLE  TIDER 
OG  PÅ  ALLE  STEDER 


»For  jeg  skammer  mig  ikke  ved 
evangeliet;  det  er  Guds  kraft  til 
frelse«  (Rom  1:16). 

Ved  dåben  indgår  vi  pagt  om 
at  »stå  som  Guds  vidner  til 
alle  tider,  i  alle  ting  og  på 
alle  steder«  (Mosiah  18:9).  Det  er  et 
udtryk  for  lydighed  og  tro  at  bære 
vidnesbyrd  på  den  måde.  Når  vi 
bærer  vidnesbyrd,  bliver  de,  der  lyt- 
ter velsignet  -  og  det  gør  vi  også. 

VORES  MISSION  ER  AT  VIDNE 
OM  VOR  FRELSER 


Præsident  Gordon  B.  Hinckley  har 
sagt:  »Må  jeg  minde  om  vores  store 
mission  -  at  bære  vidnesbyrd  verden 
over,  både  i  ord  og  i  gerning,  at  Guds 
Søn  ...  virkelig  lever«  (Stjernen,  juli 
1992,  side  85). 

Herren  lover  at  hjælpe  os,  når  vi 
gør  vores  del:  »Oplad  munden,  og 
den  skal  fyldes  ...  thi  se,  jeg  er  med 
jer«  (L&P  33:8,  9).  »Ej  heller  skal  I 
bekymre  jer  forud,  for  hvad  I  skal  sige, 
men  opbevar  altid  livets  ord  i  sindet, 
og  det  skal  gives  jer  i  samme  stund« 
(L&P  84:85;  se  også  L&P  100:5-6). 

Til  tider  er  vi  måske  lidt  bange 
for  at  bære  vores  vidnesbyrd,  måske 
fordi  vi  nødig  vil  såre  nogen  eller 
blive  udsat  for  kritik.  Præsident 
Thomas  S.  Monson,  førsterådgiver  i 
Det  Første  Præsidentskab,  fortæller 
om  et  tidspunkt,  hvor  han  måtte 
vælge  mellem  at  bære  vidnesbyrd 


ILLUSTRERET  AF  JUDITH  MEHR 


eller  tie  stille.  Under  en  flyrejse  sad 
der  en  stewardesse,  som  havde  fri, 
ved  siden  af  ham  og  læste  i  Et  stort 
og  forunderligt  værk.  Præsident 
Monson  fandt  ud  af,  at  hun  ikke  var 
medlem  af  Kirken.  Han  mindes: 

»Jeg  tænkte  mig  stille  om.  Skulle 
jeg  være  ligefrem  og  sige  mere  om 
Kirken!  Apostlen  Peters  ord  kom  til 
mig:  lI  skal  ...  altid  være  rede  til 
forsvar  over  for  enhver,  der  kræver 
jer  til  regnskab  for  det  håb,  I  har'  (1 
Pet  3:15).  Jeg  besluttede,  at  det  nu 
var  tid  for  mig  til  at  bære  mit  vid- 
nesbyrd for  hende.« 

Denne  kvinde  blev  senere 
medlem  af  Kirken  og  takkede  præsi- 
dent Monson  for,  at  han  havde  båret 
vidnesbyrd  for  hende  (se  Stjernen, 
juli  1995,  side  50). 

Det  er  ikke  kun  dem,  der  finder 
evangeliet,  som  nyder  glæde,  men 
også  dem,  der  deler  det  med  dem. 
Ligesom     præsident     Monson     har 


mange  andre  sidste  dages  hellige  følt 
den  taknemlighed,  som  udspringer 
af  at  hjælpe  venner  og  familie  til  at 
finde  sandheden  ved  tappert  at  dele 
deres  vidnesbyrd. 

DER  ER  KRAFT  I  VIDNESBYRD 

Der  er  måske  nogle,  som  mener,  at 
de  bør  være  veltalende  eller  gode  til 
at  argumentere,  når  de  bærer  vid- 
nesbyrd. Men  enkle  ord,  som 
udtrykkes  i  tro  og  ydmyghed,  rum- 
mer stor  åndelig  kraft.  Søster  Anne 
Osborn  Poelman  fortæller  om  sin 
omvendelse  til  Kirken.  Da  hun  traf 
missionærerne,  blev  det  stærkeste 
vidnesbyrd  helt  uventet  båret  af  en 
ung  ældste,  som  kun  havde  været  på 
mission  i  en  uge.  Han  var  nervøs. 
Søster  Poelman  fortæller,  at  da  hun 
satte  spørgsmålstegn  ved  hans 
udtalelse  om,  at  han  vidste,  at  evan- 
geliet var  sandt,  »tøvede  han  og 
sank  en  klump.  'Tjah,  søster 
Poelman,'  sagde  han  til  sidst  og  så 
mig  lige  i  øjnene,  'jeg  vil  tro,  at  jeg 
tror  så  meget  på  det,  at  jeg  bare  ved, 
det  er  sandt.'  Hvem  kan  sige  et  så 
oprigtigt,  dybfølt  vidnesbyrd  imod? 
Jeg  kunne  ikke«  (The  Simeon 
Solution,  Salt  Lake  City:  Deseret 
Book  Company,  1995,  side  59). 

•  Hvilke  velsignelser  opnår  vi  ved  at 
bære  vidnesbyrd? 

•  Hvad  kan  du  gøre  for  at  være 
parat  til  at  bære  vidnesbyrd  om 
Frelseren?  □ 

Det  var  en  meget  forudsigelig  Fars  Dag.  Min 
mand  havde  jublet  over  sit  nye  slips.  Vores 
to  små  piger  havde  hvinet  af  fryd  og  kram- 
met ham.  Talerne  til  nadvermødet  havde  hyldet  ret- 
skafne, kærlige  fædre.  Og  under  afsyngning  af  »Når  far 
kommer  hjem«  havde  primarybørnene  sendt  fingerkys 
ned  til  deres  stolte  fædre.  Vi  smilede  og  begyndte  at  gå 
ud  af  salen  for  at  komme  videre  til  næste  møde. 

Så  fik  jeg  øje  på  Jenny,  som  havde  røde,  våde  øjne. 
Den  talentfulde,  muntre  og  trofaste  Jenny  -  hun  var 
sådan  en  rosenpige,  som  enhver  mor  håber,  at  hendes 
døtre  vil  blive.  Hvorfor  græd  hun  dog/  Fordi  Jennys 
forældre  var  blevet  skilt,  da  hun  var  lille.  Og  fordi  det 
gør  ondt  at  høre  om  den  ideelle  familie,  når  det  er  det 
ideal,  man  ønsker  sig  mest  af  alt  -  men  ikke  har. 

Jennys  tårer  vækkede  en  strøm  af  minder  i  mig.  Jeg 
kunne  huske,  hvordan  jeg  forsøgte  at  kæmpe  mig 
gennem  første  vers  af  »Der  er  skønhed  her  på  jord« 
(Salmer  og  sange,  nr.  190).  Men  hver  gang  vi  nåede  til 
»tiden  rinder  yndigt  hen,«  så  knækkede  min  stemme 
over,  og  jeg  brød  sammen.  For  hjemme  hos  os  rindede 

tiden  ikke  yndigt  hen.  Den  slingrede  fra  den  ene 
følelsesmæssige  eksplosion  til  den  næste.  Mine  sø- 
skende og  jeg  sneg  os  omkring  på  tåspidserne  med 
nerverne  uden  på  tøjet.  Vi  har  nok  troet,  at  hvis  vi 
bare  var  forsigtige,  så  kunne  vi  undgå  at  udløse  den 
næste  eksplosion.  Vi  kunne  aldrig  være  forsigtige  nok. 
Og  de  spredte  solstråler  blev  altid  afløst  af  en  torderljj 
sky  af  vrede,  der  truede  med  at  opsluge  os. 

Til  tider  dukkede  den  utænkelige  angst  op  til  over- 
fladen: Måske  ville  vi  aldrig  opnå  en  evig  familie.  Som 
årene  gik,  blev  den  frygt  til  forfærdelig  vished.  Mit 
tydeligste  og  højtskattede  barndomsminde  -  at  blive 
beseglet  til  mine  forældre  kort  efter,  at  vi  var  blevet 
medlemmer  af  Kirken  -  betød  til  sidst  ingenting. 

Da  mine  forældre  blev  skilt,  var  jeg  i  tyverne.  Men 
jeg  følte  mig  stadig  som  et  skræmt  barn.  Alle  de  lykke- 
lige stunder  i  mit  liv  med  min  familie  syntes  pludselig 
at  være  slettet  -  ugyldiggjort  -  uden  betydning. 
Hvilken  glæde  kunne  nuet  rumme  for  mig  og  dem,  jeg 
holdt  af?  Og  evigheden?  Jeg  følte,  at  jeg  for  evigt  var 
forældreløs. 

Efterhånden  som  jeg  er  blevet  ældre,  har  større 
forståelse  og  fred  helet  nogle  afsårene  i  min  sjæl.  Og  det  er 
mit  største  ønske  at  tilbyde  noget  af  den  fred,  jeg  har  fun- 
det, til  de  af  jer,  som  lever  i  vaklende,  ulykkelige  familier. 

»ER  DET  MIN  SKYLD? « 


»Hvis  du  ikke  er  lykkelig,  så  gør  du  noget  galt.«  Jeg  er 
sikker  på,  at  da  min  søndagsskolelærer  sagde  det,  kunne 
han  ikke  forestille  sig,  hvordan  jeg  ville  misfortolke  det. 
Jeg  skrev  det  ned  og  satte  det  fast  på  mit  spejl,  for  jeg 
var  klar  over,  at  jeg  ikke  var  lykkelig.  Mange  nætter  lå 
jeg  og  græd  på  mit  værelse  —  af  frygt,  skuffelse  og 
selvmedlidenhed.  Jeg  begyndte  at  mene,  at  jeg  måtte 
gøre  et  eller  andet  helt  galt.  Selv  om  jeg  ikke  kunne 
sætte  en  finger  på  det,  så  vidste  jeg,  at  jeg  måtte  have 
nogle  frygtelige  mangler. 

Selvfølgelig  var  jeg  ikke  en  fuldkommen  teenager. 
Men  i  dag  ved  jeg,  at  min  følelse  af  uværdighed  ikke  var 
berettiget.  Min  sorg  skyldtes  for  en  stor  del  andres 
beslutninger.  Og  deres  beslutninger  lå  uden  for  min  kon- 
trol. Jeg  var  barn  i  familien.  Og  som  sådan  jeg  var  ikke 
ansvarlig  for  min  families  fremgang  eller  fiasko.  Jeg  var 
heller  ikke  ansvarlig  for  mine  forældres  valg. 

Det  samme  gælder  dig.  Måske  har  du  en  forælder, 
som  er  alkoholiker,  eller  forældre,  som  skændes,  eller 
forældre,  som  bryder  budene.  Selvfølgelig  skal  du  gøre 
dit  bedste  for  ikke  at  bidrage  til  problemet,  men  lad 
være  med  at  gøre  din  situation  værre  ved  at  få  ube- 
grundede skyldfølelser. 

HOLD  FAST 


Til  tider  er  det  at  komme  igennem  en  skilsmisse  eller 
andre  familieproblemer  simpelthen  et  spørgsmål  om  at 
holde  fast.  At  holde  fast  ved  den  kendsgerning,  at  din  him- 
melske Fader  elsker  dig  og  din  familie  inderligt  og  evigt. 

Ofte  syntes  mine  bønner  for  min  familie  at  gå 
ubesvaret  hen.  Sommetider  var  det  som  om,  at  jo  mere 
jeg  bad,  desto  værre  syntes  det  at  gå.  Dengang  vidste  jeg 


ikke,  at  skønt  Herren  føler  med  vores  sorger,  så  vil  han 
ikke  gennemtvinge  forandringer.  Men  med  tiden  kan 
hans  kærlighed  ofte  medføre  større  velsignelser,  end  dem 
vi  bad  om.  Mange  af  mine  inderlige  bønner  fra  dengang, 
er  nu  blevet  besvaret.  Og  jeg  ved  nu,  at  han  aldrig  er 
holdt  op  med  at  ville  velsigne  mine  kære. 

Hold  fast  ved  de  skriftsteder,  der  indgyder  dig  tro.  For 
eksempel:  »Lad  derfor  jeres  hjerter  være  trøstede;  thi 
alle  ting  samvirker  til  gode  for  dem,  som  vandrer  retskaf- 
fent« (L&P  100:15). 

Find  musik,  som  nærer  din  ånd.  Mange  nætter  fandt 
jeg  fred  ved  at  synge  salmer  og  sange  om  mod  og 
udholdenhed. 

Hvis  din  families  ulykkelige  tilstand  omfatter  over- 
greb -  fysiske,  seksuelle  eller  følelsesmæssige  -  kan  det 
blive  nødvendigt  at  bede  om  hjælp.  Find  en  voksen  -  en 
forælder,  kirkeleder,  socialrådgiver,  skolevejleder  eller 
læge  -  som  du  kan  stole  på  og  som  vil  tage  dig  alvorligt. 
Det  kan  være  pinligt  og  svært.  Men  sommetider  kan 
indgriben  fra  en  uden  for  familien  være  nødvendig  for  at 
beskytte  dig  og  andre  familiemedlemmer. 

Hold  fast  ved  ledere  og  venner,  som  opmuntrer  dig  og 
hjælper  dig  til  at  bevare  troen  og  dine  standarder. 

Hold  fast  ved  din  patriarkalske  velsignelse  og  det 
billede  af  dig  selv,  som  den  giver  dig.  Uanset  hvor  fjerne 
dens  løfter  måtte  synes,  så  er  de  dog  virkelige  og  evige. 
Herren  vidste  alt  om  din  nuværende  situation,  da  han 
gav  de  løfter,  og  de  vil  blive  opfyldt. 

Hold  fast  ved  erkendelsen  af,  at  du  ikke  er  alene  med 
din  situation.  Som  teenager  følte  jeg,  at  min  familie  og 
vores  problemer  var  enestående.  Når  min  bedste 
veninde  var  hjemme  hos  mig,  var  jeg  bange  for,  at  hun 
skulle  opdage  det,  som  jeg  ønskede  at  skjule.  Det  var 
først,  da  vi  blev  voksne,  at  jeg  opdagede,  at  hendes  fami- 
lie havde  haft  nogle  af  de  samme  problemer  som  min. 

Lad  dig  ikke  narre  af  facader.  De  mest  selvsikre,  mor- 
somme og  populære  blandt  dine  venner  står  måske  over  for 
problemer,  der  er  større  end  dine.  Selv  de  mest  trofaste 
familier  kan  have  svære  udfordringer.  Visheden  om  det,  kan 
hjælpe  dig  til  at  bryde  ud  af  det  fængsel,  som  er  skabt  af  din 

optagethed  af  dine  egne  problemer.  Lad  det  også  tilskynde 
dig  til  at  hjælpe  andre,  selv  når  dine  problemer  synes  store. 

»JEG  ...  HAR  IKKE  FORLADT  JER« 

Hvordan  kan  vi  være  positive  i  modgangstider?  I  august 
1831  vendte  profeten  Joseph  Smith  og  10  ældster  tilbage 

Lad  være  med  at  isolere  dig  fra  andre,  fordi  du  skam- 
mer dig.  Du  står  ikke  alene  med  din  situation.  Tal  med 
venner  og  ledere.  De  kan  være  en  kilde  til  trøst  og 
forståelse. 

til  Kirtland  i  Ohio  efter  en  missionsrejse  til  Jackson 
County  i  Missouri.  På  deres  rejses  tredje  dag  foretog  de 
en  farefuld  kanosejlads  ned  ad  Missourifloden.  De  må 
have  været  trætte  og  rystede,  og  de  har  sikkert  også  lidt 
af  hjemve.  Men  Herren  trøstede  dem  med  disse  milde 
ord:  »Vær  ved  godt  mod,  børnlille,  thi  jeg  er  midt  iblandt 
jer  og  har  ikke  forladt  jer«  (L&lP  61:36). 

Vi  kan  også  få  vished  om,  at  Herren  aldrig  vil  forlade 
os.  I  mine  teenage-år  var  jeg  ikke  altid  klar  over  hans 
nærhed.  Nu  er  jeg  klar  over,  at  når  det  så  allerværst  ud, 
var  han  altid  hos  mig. 

Vi  skal  også  vide,  at  vor  himmelske  Faders 
frelsesplan  er  uendeligt  meget  mere  retfærdig  og 
barmhjertig,  end  vi  kan  forestille  os.  Han  vil 
gøre  alt  for  at  velsigne  sine  børn.  Der  er  ingen 
forældreløse  børn  i  hans  evige,  kærlige  plan. 
Selv  om  vi  skal  leve  i  nuet,  kan  vi  også 
leve  for  fremtiden.  Vi  kan  leve  for  den 
dag,  da  vi  kan  tage  til  templet  for  at 
modtage  større  kundskab  og  vel- 
signelser, end  vi  nu  har.  Vi  kan 
leve  for  den  dag,  hvor  vi  kan 
skabe  vores  eget  hjem  -  et 
hjem,   hvor  vi  kan  stræbe 
efter    at    have    kærlighed, 
fred  og  Åndens  nærvær.  Vi 
kan  også  leve  for  den  dag, 
hvor  vi  kan  opdrage  andre, 
som  vi  måske  ikke  selv  er 
blevet  opdraget. 

For  mig  er  den  dag  endelig 
kommet.  Jeg  ved,  at  den  også 
kan  komme  for  dig.  □ 


En  dagbog  for  i  dag 


Jeffrey  S.  McClellan 

ILLUSTRERET  AF  MATTHEW  H.  MAXWELL 


Hvis  Mormons  Bogs  skribenter  havde  nedskre- 
vet deres  oplevelser  på  samme  måde,  som  du 
nedskriver  dine,  hvordan  ville  Mormons  Bog 
så  se  ud  i  dag?  Ville  den  indeholde  beretninger  om 
spændingen  og  forviklinger  som  kapitel  46-62  i  Alma? 
Ville  den  rumme  dybt  åndelige  afhandlinger  som  2 
Nephi   4?    Ville    den    bestå    af  korte    sætninger    som 


Chemishs  optegnelse  i  Omni  1:9?  Eller  ville  den  overho- 
vedet eksistere? 

Nuvel,  det  er  ikke  dig,  der  skriver  Mormons  Bog.  Men 
sandsynligvis  vil  nogen  en  dag  læse  beretningen  om  dine 
oplevelser  -  din  dagbog.  Måske  vil  det  være  din  datter, 
der  læser  den  efter  din  død,  et  tiptipoldebarn,  der  er  ved 
at  udføre  sin  slægtsforskning,  en  forsker,  der  undersøger, 

hvordan  livet  i  Kirken  var  inden  Tusindårsriget,  eller  en 
arkæolog,  der  er  ved  at  stykke  materiale  sammen  om 
dagliglivet  ved  århundredeskiftet  i  din  by.  Men  hvem  det 
nu  end  måtte  være,  hvad  vil  de  så  finde?  Vil  de  overho- 
vedet finde  noget? 

Men  en  dagbog  er  ikke  kun  til  glæde  for  folk  i  fremti- 
den, den  har  også  værdi  nu,  for  dig.  Din  dagbog  kan 


være  en  af  dine  bedste  venner.  Når  der  ikke  er  andre, 
du  kan  tale  med,  kan  du  fortælle  din  dagbog  alt.  Fortæl 
din  dagbog  om  dine  glæder,  håb  og  succeser.  Men  fortæl 
den  også  om  dine  bekymringer,  problemer  og  fiaskoer. 
Det  at  skrive  om  dine  problemer,  kan  hjælpe  dig  til  at 
finde  løsninger  på  dem,  mens  du  tænker  dem  igennem. 
Når  du  udtrykker  dine  tanker  skriftligt,  kan  din  dagbog 

også  bidrage  til  at  træffe  svære  beslutninger,  slippe  af 
med  din  vrede,  tænke  klart,  når  du  er  forvirret,  og  for- 
stå dig  selv  bedre. 

Når  du  læser  i  din  dagbog,  bliver  du  mindet  om  velsig- 
nelser, som  du  måske  har  glemt.  Og  din  tro  og  dit  vidnes- 
byrd kan  blive  styrket,  når  du  igen  og  igen  læser  om  hellige, 
personlige  oplevelser,  som  du  har  nedskrevet  i  årenes  løb. 

Hvordan  skriver  man  så  en  dagbog,  der  både  har 
værdi  for  folk  i  fremtiden  og  for  én  selv  i  dag?  Her  er 
nogle  forslag,  som  måske  kan  hjælpe: 

Afsæt  et  fast  tidspunkt.  Vælg  et  fast  tidspunkt,  hvor 
du  kan  skrive  i  din  dagbog.  Så  har  du  nemmere  ved  at 
huske  at  gøre  det.  Du  kan  skrive  dagbog  hver  aften  eller 
bare  om  søndagen.  Eller  du  kan  skrive  om  morgenen 
eller  ved  frokosttid.  Vælg  et  tidspunkt,  der  passer  dig,  og 
hold  så  fast  ved  det. 

Vælg  et  publikum.  Det  er  tit  lettere  at  skrive,  hvis 
man  føler,  at  man  skriver  til  nogen.  Vælg  et  publikum  og 
skriv  så,  som  om  du  talte  eller  skrev  et  brev  til  den  per- 
son. Dit  publikum  kan  være  en  opdigtet  ven,  en  rigtig 
ven,  dine  børn  eller  børnebørn,  eller  en  fremtidig  histo- 
riker. Skriv  som  du  taler;  vær  naturlig.  Lad  være  med  at 
prøve  at  gøre  indtryk  på  nogen.  Bare  vær  dig  selv. 

Skriv  om  dig  selv.  Noget  af  det  sværeste  er  at 
beslutte,  hvad  man  skal  skrive  om.  Her  er  en  måde  at 
gribe  det  an  på:  Hvis  du  skulle  læse  din  tipoldemors  dag- 
bog, hvad  ville  du  så  gerne  læse?  Du  ville  sikkert  gerne 
læse  om  hende,  ikke?  Så  skriv  om  dig  selv.  Her  er  nogle 
forslag  til,  hvordan  du  kommer  i  gang: 

1 .  Beskriv  folk  og  steder.  De  mennesker,  der  læser  i  din 
dagbog,  vil  vide  alt  om  dit  liv.  Skriv  spændende  beskri- 
velser af  mennesker  -  din  mor,  din  lærer  eller  andre, 
som  du  omgås.  Beskriv  deres  udseende  og  deres  person- 
ligheder. Beskriv  dig  selv.  Beskriv  dit  hjem,  din  skole,  din 
kirkebygning  og  de  steder,  hvor  du  holder  ferie.  Skriv  om 
det,  der  har  betydning  for  dig. 

2.  Tal  om  dine  følelser.  Beskriv,  hvordan  du  har  det  og 
hvorfor  -  og  fortæl,  hvad  du  gør,  når  du  har  det  sådan. 
Husk  at  skrive,  hvad  du  føler  for  Herren  og  dine  ople- 
velser som  medlem  af  Kirken. 


3.  Prøv  at  se  dig  selv  på  afstand.  Det  kan  have  værdi  for 
andre  læsere,  men  det  vil  især  være  en  hjælp  for  dig,  når  du 
gransker  dit  liv.  Hvad  er  dine  største  problemer  og  udfor- 
dringer? Hvordan  vil  du  overvinde  eller  løse  dem?  Hvad  er 
dine  største  velsignelser?  Præsident  Spencer  W.  Kimball 
har  sagt,  at  »din  dagbog  skal  rumme  dit  sande  jeg«  (New 
Era,  oktober  1975,  side  5).  Lad  være  med  at  tegne  et  falsk 
billede  af  dig  selv.  Prøv  at  se  dig  selv,  ikke  som  den  person, 
du  håber,  at  andre  ser,  men  som  det  menneske,  du  virkelig 
er  -  et  Guds  barn,  der  kæmper  med  livets  udfordringer  og 
ufuldkommenheder,  men  som  vokser,  lærer,  udvikler  og  for- 
bedrer sig.  Men  lad  være  med  at  nedskrive  fortrolige  ting, 
som  det  vil  være  upassende  for  andre  at  læse. 

4.  Lav  en  liste.  Skriv  en  liste  over  dine  velsignelser, 
dine  venner,  dine  fag  i  skolen,  din  yndlingsmad,  ynd- 
lingssange, yndlingsfilm,  yndlingsbøger  og  yndlingsskrift- 
steder.  Og  beskriv  så  hver  ting  på  din  liste. 

5.  Skriv  breve  i  din  dagbog.  Skriv  til  en  fremtidig  person 
i  dit  liv,  som  for  eksempel  dit  barn  eller  ægtefælle  -  eller 
et  menneske  fra  din  fortid,  som  for  eksempel  en  forfader. 
Du  kan  også  indføje  kopier  af  breve,  du  har  skrevet  til 
andre,  som  for  eksempel  familiemedlemmer  eller  venner. 

6.  Vær  historiker.  Den,  der  engang  læser  din  dagbog, 
bor  måske  i  et  andet  land  eller  tidsperiode,  og  ved  måske 
ikke  meget  om  dit  lands  historie.  Fortæl  dem,  hvad  der 
sker  ude  i  verden  og  der,  hvor  du  bor.  Ved  at  forstå  dine 
omstændigheder  og  forhold  bedre,  vil  dine  læsere  bedre 
kunne  forstå  dig.  Husk  at  skrive  dato  på  hvert  dagbogs- 
notat og  at  notere,  hvor  det  er  skrevet,  og  at  skrive  det 
fulde  navn  på  de  mennesker,  du  skriver  om. 

7.  Vedlæg  udvalgte  souvenirs.  Læg  ting,  du  selv  har 
lavet,  ind  i  din  dagbog.  Det  kan  være  en  tegning,  du  har 
tegnet,  eller  et  digt,  du  har  skrevet.  Du  kan  også  ved- 
lægge programmer  fra  teaterstykker,  du  har  spillet  med  i, 
eller  billeder  af  dig  selv,  din  familie  og  dine  venner.  Men 
lad  være  med  at  gøre  din  dagbog  til  en  scrapbog  eller  et 
fotoalbum  -  de  ting,  skal  holdes  adskilt  fra  din  dagbog.  □ 

(Tamara  Leatham  Bailey  og  Jeanette  Goates  Smith  har  bidraget  med 
nogle  af  forslagene  i  denne  artikel). 

Eric  Hansen 


I  mit  første  år  i  high  school  stude- 
rede vi  Mormons  Bog  i  seminar. 
Da  vi  havde  læst  Moroni  10:3-5, 
gav  vores  lærer  os  den  udfordring,  at 
vi  skulle  bede  om  det,  vi  læste.  Jeg 
nød  at  lære  mere  om  Mormons  Bog, 
så  jeg  tog  hans  udfordring  op. 

Den  aften  læste  jeg  Moronis  løfte 
igen  og  knælede  ned  for  at  spørge  min 
himmelske  Fader,  om  bogen  var  sand. 
Jeg  holdt  meget  af  beretningerne,  men 
jeg  var  ikke  sikker  på,  om  Mormons 
Bog  var  sand  eller  ej. 

Jeg  søgte  først  at  opnå  harmoni 
med  Ånden,  og  derpå  begyndte  jeg 
min  bøn.  På  et  tidspunkt  i  bønnen 
spurgte  jeg  min  himmelske  Fader,  om 
Mormons  Bog  virkelig  var  sand. 
Straks  følte  jeg  en  stærk,  kærlig 
følelse  i  mit  soveværelse,  og  jeg  følte 
mig  varm  over  det  hele.  Det  næste, 
der  skete,  kom  helt  bag  på  mig.  Det 
føltes  som  om  nogen  lagde  armene 
omkring  mig  og  gav  mig  et  kram. 

Senere  tjente  jeg  som  missionær  i 
Navajo-reservatet  i  missionen  i 
Albuquerque  i  New  Mexico.  Jeg  ville 
aldrig  være  taget  på  mission,  hvis  det 
ikke  havde  været  for  det  svar,  som 
jeg  modtog  den  aften.  Jeg  ved,  at  det, 
jeg  bad  om,  er  sandt,  og  jeg  ønsker  at 
dele  den  viden  med  andre.  □ 


CHILE 

EN  FRUGTBAR  VINGÅRD 

I  Chile,  hvor  en  ud  af  38  indbyggere  er  medlem  af  Kirken, 
bringer  missioneringen  en  frugtbar  høst. 


Michel  R.  Morris 


Fotos:  Forfatteren 


Som  »fremmed  i  et  fremmed  land«1  stod  de  før- 
ste sidste  dages  hellige  missionærer  over  for 
overvældende  udfordringer. 
Borgerkrig  og  det,  som  ældste  Parley  E  Pratt  fra  De 
Tolv  Apostles  Kvorum  kaldte  »en  tom  pung  og  vaklende 
tungemål«2,  hindrede  ham,  hans  hustru  Phebe  og  ældste 
Rufus  C.  Allen  i  at  dreje  »evangeliets  nøgle  og  åbne  for 
disse  nationer.«3  Fem  måneder  efter  ankomsten  til 
Valparaiso  den  8.  november  1851  rejste  de  tre  hjem  igen 
uden  at  have  haft  en  eneste  dåb.  Men  opholdet  havde 
været  længe  nok  til,  at  ældste  Pratt  var 
blevet  betaget  af  Chiles  skønhed.  I 


sin  dagbog  skrev  han,  at  frugthaverne,  gårdene  og  vin- 
gårdene langs  floden  Aconcagua  var  »så  frugtbare  som 
Edens  have«.4 

Omtrent  150  år  senere  kan  det  samme  siges  om  væksten 
i  missioneringen.  Chile  -  der  kommer  af  et  araucaniansk 
ord,  som  betyder  »hvor  landet  hører  op«5  -  er  for  hundred- 
tusinder af  chilenere  blevet  landet,  hvor  troen  begynder. 

Luna  Salgado  og  hendes  børn,  Emilio  José  og  Romina 
Andrea,  der  er  medlemmer  af  Quillota  Ward,  samler 
løg  på  familiens  gård,  som  ligger  i  den  frodige 
Aconcagua-dal  i  Chile. 

Det  er  kun  40  år  siden,  at  missionærerne  igen  begyndte  at 
virke  i  Chile,  og  alligevel  er  Kirken  vokset  til  100  stave  og 
420.000  medlemmer  -  en  bemærkelsesværdig  milepæl, 
eftersom  landet  har  mindre  end  14  millioner  indbyggere. 

FREMAD  MED  STORMSKRIDT 


Chile,  der  har  en  gennemsnitlig  bredde  på  knap  160  kilo- 
meter, strækker  sig  over  4265  kilometer  i  længden,  fra 
grænsen  til  Peru  mod  nord  til  den  sydligste  stenede  pynt 
af  Sydamerika.  De  knejsende  Andesbjerge  danner  Chiles 
østlige  grænse,  mens  Stillehavets  blå  vand  udgør  den 
vestlige  grænse.  Mod  nord  ligger  et  tusind  kilometer 
udtørret  ørkenområde,  som  rummer  en  femtedel  af  ver- 
dens kendte  kobberreserver.  Mod  syd  ligger  et  lige  så  stort 
område,  som  består  af  søer,  fjorde,  vindomsuste  øer  og 
snedækkede  vulkaner.  Mellem  Chiles  to  yderpoler  ligger 
det  store  centralområde,  der  med  sine  floder,  bugnende 
frugthaver,  vingårde,  enge  og  marker  er  hjemsted  for  tre- 
fjerdedele af  landets  befolkning. 

Historikeren  Rodolfo  Acevedo,  forfatter  til  bogen  Los 
Mormones  en  Chile  (Mormonerne  i  Chile),  omtaler  sit 
land  som  en  isoleret  ø.  »Som  følge  deraf,«  siger  han,  »er 
vi  meget  nysgerrige  med  hensyn  til  alt,  som  kommer 
udefra,  og  vi  er  meget  ivrige  efter  at  lytte  til  fremmede.« 

Chilenerne  har  lyttet  til  budskabet  om  genoprettelsen 
og  taget  imod  det,  lige  siden  ældste  Henry  D.  Moyle  fra 
De  Tolv  Apostles  Kvorum  indviede  landet  til  evangeliets 
forkyndelse  den  5.  juli  1956. 1  sin  indvielsesbøn  gav  æld- 
ste Moyle  landet  den  velsignelse,  at  »mange  mennesker 
vil  åbne  deres  døre  for  missionærerne.«6 

Da  ældste  Gordon  B.  Hinckley  organiserede  den  før- 
ste stav  i  hovedstaden  Santiago  i  1972,  altså  16  år 
senere,  var  der  20.000  medlemmer  af  Kirken  i  Chile. 
Antallet  af  sidste  dages  hellige  var  nået  op  på  146.000, 
da  templet  i  Santiago  blev  indviet  11  år  senere  i  1983. 
Siden  da  er  medlemstallet  blevet  mere  end  fordoblet 
med  en  årlig  vækst  på  10  procent.  Chiles  syv  missioner, 
der  hører  til  blandt  Kirkens  mest  produktive,  har  ført 
mere  end  20.000  mennesker  ind  i  Kirken  hvert  år. 


»Den  væsentligste  årsag  til  Kirkens  vækst  er  det  chi- 
lenske folks  karakter,«  siger  ældste  Eduardo  Ayala,  der 
er  indfødt  chilener,  tempelpræsident  i  Santiago  og  tidli- 
gere medlem  af  De  Halvfjerds'  Andet  Kvorum.  »De  er 
ydmyge  og  modtagelige.  Faktisk  er  der  mange  menne- 
sker, som  søger  efter  missionærerne,  fordi  de  gerne  vil 
vide  mere  om  evangeliet.  Og  når  de  finder  det,  efterle- 
ver og  elsker  de  det.« 

Omkring  20  procent  af  chilenerne  nedstammer  direkte 
fra  europæiske  indvandrere,  andre  tre  procent  er  af  ren 
indiansk  afstamning.  Men  de  fleste  er  et  produkt  af  ægte- 
skaber mellem  spanske  kolonister  og  de  viljefaste  aracua- 
ner- indianere,  der  med  held  modsatte  sig  de  spanske 
erobrere  under  kolonitiden. '  Den  blanding  af  folk  og  her- 
komst, kombineret  med  Chiles  historiske  isolation  og 
stærke  demokratiske  traditioner,  har  skabt  et  uafhængigt, 
produktivt,  håbefuldt  og  venligt  folk,  som  har  en  af  de 
højeste  levestandarder  i  Latinamerika.  Men  trods  deres 
materielle  fremgang  er  chilenerne  åndeligt  sultne. 

DEN  RETTE  VEJ 

Guillermo  Soto,  hans  hustru  Pilar  og  deres  børn  minder 
om  så  mange  andre  chilenere,  der  har  fundet  evangeliet 
inden  for  de  sidste  fire  årtier. 

»Missionærerne  hilste  altid  på  os  på  gaden,«  husker  Pilar. 
»En  dag  spurgte  de,  om  de  måtte  besøge  os.  Jeg  fortalte 
dem,  at  vi  ikke  ville  kunne  føre  en  samtale  hjemme  hos 
os,  fordi  vores  otte  børn  larmede  meget.  En  af  ældsterne 
svarede:  Alle  tiders!  Jeg  har  selv  fem  søskende.'« 

Missionærerne  kom,  og  deres  budskab  lød  sandt. 
Familien  Soto,  der  ofte  tilbragte  aftenerne  med  at  synge 
sammen  og  spille  spil,  tog  straks  imod  familie  aftenspro- 
grammet.  Visdomsordets  advarsel  mod  brugen  af  tobak 
faldt  sammen  med  familiens  forbud  mod  rygning  i  hjem- 
met, men  det  var  en  udfordring  for  Guillermo,  som  er  pro- 
fessionel musiker  og  arrangerer  musik  for  et  tv-program. 

»Som  teenager  havde  jeg  fundet  fred  og  glæde  i  at 
studere  Bibelen,«  siger  Guillermo.  »Men  senere  var  jeg 
kommet  på  afveje  og  var  begyndt  at  leve  et  verdsligt  liv.« 

Et  ungdomskor  i  Viria  del  Mar.  Overalt  i  Chile  yder 
unge  sidste  dages  hellige  en  indsats  for  at  styrke 
deres  ward  og  grene  og  forkynde  budskabet  om 
genoprettelsen. 

De  af  familien  Sotos  børn,  der  var  gamle  nok,  blev 
døbt  i  1994,  men  Pilar  ventede,  indtil  hendes  mand  var 
parat.  Guillermo  kæmpede  med  visdomsordet,  indtil  hans 
bøn,  om  hvorvidt  evangeliet  var  sandt,  blev  besvaret. 

»Jeg  modtog  et  svar  flere  gange,«  siger  han.  »Engang 
syntes  jeg  at  se  mig  selv  komme  op  af  dåbens  vande,  ren 
og  uskyldig,  og  det  fik  mig  til  at  græde.  Det  gav  mig  en 
helt  speciel  følelse,  og  jeg  besluttede,  at  jeg  skulle  døbes.« 

Bror  Soto  overvandt  sine  problemer  med  visdomsor- 
det, men  han  beholdt  sine  musikervenner.  »Min  tilstede- 
værelse blandt  vennerne  har  stor  betydning,«  siger  han. 
»Jeg  forkynder  evangeliet  ved  at  føre  et  nyt  liv.  Lidt  efter 
lidt  vil  mine  venner  blive  interesseret  i  Kirken.« 

I  dag  genlyder  familien  Sotos  hjem  af  lyden  af  tak- 
nemlige bønner  og  tonerne  af  Guillermo,  Pilar  og  deres 
børn,  som  synger  evangeliets  salmer.  Det  sammenhold, 


som  de  havde,  inden  de  blev  døbt,  er  blevet  styrket, 
efterhånden  som  deres  kundskab  om  evangeliet  er  vok- 
set. Bror  og  søster  Soto  virker  som  henholdsvis  ældster- 
nes  kvorumspræsident  og  hjælpeforeningspræsidentinde 
i  Tierra  del  Fuego  Ward  i  det  nordlige  Santiago. 

»Jeg  har  altid  bedt  Gud  om  at  føre  mig  ad  den  vej, 
som  vil  give  mig  og  min  familie  vækst,  og  hvor  Pilar  og 
jeg  ville  kunne  gøre  det  rette  for  vores  børn,  så  de  kan 
blive  stærke  og  finde  en  bid  af  himlen  på  jorden,«  siger 
bror  Soto.  »Det  har  været  en  lang  rejse,  men  i  det  mind- 
ste befinder  vi  os  på  den  rette  vej.« 

»ESFUERZO  MANCOMUNADO « 


Kirkens  voldsomme  vækst  i  Chile  er  ikke  sket  uden  pro- 
blemer. Det  at  føre  nye  medlemmer  ind  i  fællesskabet  og 
skaffe  nye  kirkebygninger  til  de  bugnende  ward  og  grene  er 
en  stor  udfordring.  Ældste  Jorge  Zeballos,  der  havde  opsyn 
med  Kirkens  byggeri  i  Chile  fra  1982  til  1989  og  som  nu  er 
områdeautoritet  i  Sydamerika,  siger,  at  i  løbet  af  en  enkelt 
treårsperiode  blev  der  opført  300  kirkebygninger  i  Chile. 

»Det  har  vist  sig  at  være  en  klog  beslutning,«  siger  bror 
Zeballos.  »Dengang  havde  byggebranchen  i  Chile  ned- 
gangstider, så  materialer  og  arbejdskraft  var  billig.  Nogle 
ward  havde  en  kirkebygning  til  sig  selv  i  en  kort  periode 
i  1980erne,  men  det  var  klogt  at  planlægge  for  fremti- 
den. Se  bare,  hvor  vi  er  i  dag.« 

Med  oprettelsen  af  mere  end  100  ward  og  grene  og 
næsten  25  stave  i  Chile  i  1995  »er  det  i  dag  meget  let  at 
komme  bagefter  med  det  nødvendige  byggeri,«  siger 
Daniel  Almeida,  som  er  Kirkens  forvaltningschef  i 
Chile.  »Så  snart  en  bygning  står  færdig,  er  der  tre  ward, 
som  er  parat  til  at  rykke  ind.  Nogle  kirkebygninger  bliver 
benyttet  af  helt  op  til  seks  ward  ad  gangen.« 

Lokale  kirkeledere,  som  Patricio  la  Torre,  tager  med 
kyshånd  imod  de  udfordringer  og  det  arbejde,  som  følger 
med  den  voldsomme  vækst  -  trods  besværlighederne  og 
ofrene.  »I  vores  område  havde  vi  gennem  to  ar  kun  to 
kirkebygninger  til  ti  ward,«  siger  bror  la  Torre,  som  har 
set  fire  stave  blive  dannet  af  den  ene  stav,  som  han  til- 
hørte i  1990. 


Bror  la  Torre,  der  i  dag  er  præsident  for  José  Miguel 
Carter a  Stav  i  det  sydlige  Santiago,  tilskriver  esfuerzo 
mancomunado  (afbalanceret  indsats)  æren  for  dåb  og  øget 
reaktivering.  Indsatsen  omfatter  præstedømmeledere,  der 
arbejder  sammen  med  fuldtidsmissionærerne  om  at  sætte 
mål,  genaktivere  de  inaktive  og  involvere  nye  medlem- 
mer og  forberede  dem  på  at  komme  til  templet.  Bror  la 
Torre  siger,  at  den  afbalancerede  indsats  hjælper  med- 
lemmer til  at  modnes  og  forstå  Kirkens  mission. 

»Det  er  selve  nyheden  i  Kirken  i  Chile,«  siger  Roger 
Hendrix,  der  i  juli  sidste  år  blev  afløst  som  præsident  for 
Chiles  Santiago  Syd  Mission.  »Takket  være  esfuerzo  man- 
comunado er  vi  trådt  ind  i  en  ny  epoke  med  vækst,  reak- 
tivering og  dannelse  af  nye  stave  og  ward.« 

Von  Packard,  der  er  præsident  for  Santiago  Nord 
Mission,  giver  den  afbalancerede  indsats  æren  for,  at  til- 
stedeværelsen ved  søndagens  møder  i  det  nordlige 
Santiago  i  løbet  af  en  måned  for  nylig  steg  med  1000 
medlemmer.  For  de,  der  er  villige  til  at  elske  de  mindre 
aktive,  »er  det  ikke  svært  at  føre  folk  tilbage,«  siger  han. 


Til  venstre:  Marcia  Gonzales  Aguirre  fra  Vina  del 
Man  Herunder:  Oscar  Marin  fra  Concepcion  drøfter 
evangeliske  mål  med  sin  datter  Isabel.  Til  højre:  »La 
Portada,«  en  klippeformation  ud  for  Chiles  nordkyst. 
Yderst  til  højre:  Hjælpeforeningssøstre 
i  Antofagasta. 


»VI  ER  BLEVET  VELSIGNET  HER« 

Roberto  Vargas  var  ikke  aktiv  i  Kirken,  da  han  og  hans 
familie  flyttede  til  den  nordlige  havneby  Antofagasta  i 
1989.  Men  den  varme  velkomst,  som  Roberto,  hans  hus- 
tru Erica  og  deres  tre  sønner  fik  fra  de  sidste  dages  hellige, 
blev  kun  overgået  af  varmen  i  Chiles  Atacama- ørken, 
som  er  verdens  tørreste  ørken. 

I  Antofagasta,  som  ligger  klemt  inde  mellem  ørkenens 
sand  og  havet,  er  der  ingen,  der  forhaster  sig.  Men  familien 
Vargas  synes,  at  området  er  smukt.  »Det  er  her,  vi  har  haft 
den  største  fremgang  som  familie,«  siger  søster  Vargas. 

Den  venlige  modtagelse  og  wardets  indsats  for  at 
aktivere  bror  Vargas,  der  er  civilingeniør  i  en  nærlig- 
gende kobbermine,  fik  ham  til  at  bede  om  »et  meget  for- 
sinket interview«  med  sin  biskop.  Kort  efter  blev  han 
kaldet  til  præsident  for  ældsternes  kvorum.  I  dag,  tre  år 
efter  at  han  blev  kaldet  som  biskop  for  Gran  Via  Ward, 
glæder  biskop  Vargas  sig  over  muligheden  for  at  hjælpe 
andre  med  at  udvikle  sig  åndeligt. 


Kirkemedlem  Robert  Figueroa  leder  opførelsen  af  kirke- 
bygningen i  Los  Prados  i  Santiago,  hvor  opførelsen  af 
kirkebygninger  er  en  dagligdags  begivenhed. 

»Hvis  vi  oplever  et  jordskælv,  er  kirkebygningen 
straks  fuld.  Hvis  der  slås  tsunami-alarm,  vender  alle  til- 
bage til  Kirken,«  siger  han.  »Men  jeg  fortæller  folk,  at  de 
ikke  skal  vente  på  en  katastrofe,  før  de  retter  op  på  deres 
liv.  Min  familie  er  blevet  velsignet  her,  og  jeg  ved,  at  det 
er,  fordi  vi  holder  budene.« 

»SYV  GANGE  HALVFJERDS « 

I  1977,  da  ældste  Bruce  R.  McConkie  fra  De  Tolv  Apostles 
Kvorum  talte  ved  en  områdekonference  i  Santiago,  havde 
Kirken  færre  end  50.000  medlemmer  i  Chile. 
»Jeg  forudser  den  dag,  hvor  de  syv  stave  her  vil  blive  til 
syv  gange  halvfjerds,«  sagde  ældste  McConkie  til  de  chi- 
lenske hellige.  »Jeg  forudser  den  dag,  hvor  Jesu  Kristi 
Kirke  af  Sidste  Dages  Hellige  vil  være  den  stærkeste 
indflydelse  i  dette  land.«8 

Chilenske  hellige  som  Guillermo  Miranda  kender 
ældste  McConkies  profeti,  og  de  arbejder  for,  at  den  skal 
blive  opfyldt.  »Jeg  føler,  at  Herren  har  velsignet  mig  i 
min  forretning,  så  jeg  kan  yde  en  positiv  indflydelse,« 
siger  bror  Miranda,  som  ejer  og  driver  en  fremgangsrig 
kæde  af  stormagasiner. 

Bror  Miranda  er  højpræsternes  gruppeleder  i  byen 
San  Fernando,  et  landbrugsområde  en  times  kørsel  syd- 
øst for  Santiago.  Hans  forretning,  som  han  mener  skal 
være  »et  lys  for  andre«,  er  respekteret  og  kendt  for  sin 
hæderlighed  og  sine  velopdragne  ansatte. 

»Jeg  vil  have,  at  Kirkens  medlemmer  skal  sætte  et 
eksempel  for  de  af  mine  ansatte,  som  ikke  er  medlem- 
mer af  Kirken,«  siger  bror  Miranda,  »især  i  de  områder, 
hvor  Kirken  er  lille.« 

Bror  Miranda  betragter  sig  selv  som  velsignet,  snarere 
end  fremgangsrig,  selvom  han  har  været  udsat  for  både 
forfølgelse  og  forretningsmæssige  fiaskoer  siden  sin 
omvendelse  i  1982.  »Jeg  har  været  udsat  for  sladder,  og 
min  forretning  er  blevet  kritiseret,«  siger  han  og  mindes 
en  pjece,  der  hævdede,  at  hans  forretningskæde  var  på 
retur.  I  stedet  for  at  lægge  sag  an  mod  de  ansvarlige,  bad 
han  om,  at  hans  forretning  måtte  blive  beskyttet,  og  han 
sørgede  for  at  betale  sin  tiende  til  tiden.  Som  følge  heraf 
voksede  hans  forretning.  I  dag  har  bror  Miranda,  der 
ofte  bliver  bedt  om  at  tale  om  sine  forretningsfilosofi, 
ikke  jobs  nok  til  alle  dem,  der  gerne  vil  arbejde  for  ham. 

Bror  Miranda  er  ikke  den  eneste  chilenske  arbejdsgi- 
ver, som  er  imponeret  af  sidste  dages  helliges  indsats  som 
ansatte.  Den  kendte  chilenske  dramatiker  Luis  Rivano 
skrev  en  kronik  i  1991,  hvor  han  roste  Kirkens  medlem- 
mer for  deres  ærlighed,  arbejdsomhed  og  sunde  levevis. 
»Flere  og  flere  firmaer  foretrækker  den  type  ansatte,  som 
giver  dem  færre  problemer  ...  (og)  en  større  arbejdsind- 
sats,« skrev  han.  »Hvis  jeg  skulle  vælge  mellem  at 
ansætte  en  mormon  eller  (et  medlem  af  et  andet  tros- 
samfund), ville  jeg  ikke  tøve  med  at  ansætte  den  først- 
nævnte. Og  jeg  ved,  at  jeg  ved  at  gøre  det  ville  fremme 
nationens  økonomiske  vækst.«9 

Miguel  LeFargue,  en  af  de  første,  der  sluttede  sig  til 
Kirken  i  fiske-  og  industribyen  Concepcion,  siger,  at  chi- 


lenere, uanset  deres  økonomiske  og  erhvervsmæssige 
baggrund,  ikke  kan  undgå  at  blive  påvirket  af  sidste 
dages  hellige,  som  lever  retskaffent.  »Kirken  har  været 
en  stor  velsignelse,«  siger  han.  »Den  har  hjulpet  hun- 
dredtusinder af  mennesker  til  at  forbedre  sig  og  blive 
bedre  borgere  og  bedre  fædre,  mødre  og  børn.« 

I  Chile,  hvor  landets  præsident  er  kendt  for  at  tale 
om  betydningen  af  familien,  traditionelle  værdier  og 
omsorg  for  andre,10  er  der  sågar  ledere  inden  for  staten 
og  andre  trossamfund,  som  lægger  mærke  til  Kirkens 
lærdomme  og  voksende  indflydelse. 

»Borgmesteren  i  Haulqui,  en  by  i  nærheden  af 
Concepcion,  ved,  at  mange  af  vores  medlemmer  er  påli- 
delige og  til  at  stole  på,«  siger  bror  LeFargue,  der  er  råd- 
giver i  missionspræsidentskabet  i  Concepcion  Mission  i 
Chile.  »Han  har  flere  gange  ringet  til  den  lokale  biskop 
for  at  bede  om  råd  eller  for  at  få  vores  unge  til  at  hjælpe 
med  forskellige  tjenesteprojekter.  Han  ved,  at  vore  unge 
er  ansvarsbevidste  og  velopdragne.« 

Da  en  leder  fra  et  andet  trossamfund  i  en  by  nede 
sydpå  svinede  fuldtidsmissionærerne  til,  vakte  han 
nysgerrighed  blandt  sine  sognebørn.  »Det  viste  sig  at 
være  den  bedste  omtale,  vi  nogensinde  har  fået  i  den 
lille  by,«  siger  bror  LeFargue.  »Folk  gik  fra  den  guds- 
tjeneste med  en  trang  til  at  få  mere  at  vide  om  Kirken 
og  de  velopdragne  missionærer  i  hvide  skjorter  og 
slips.  Vi  har  ikke  haft  så  mange  dåb,  som  efter  at  den 
præst  talte  om  os.« 

Men  modstanden  mod  Kirken  har  ikke  kun  været  ver- 
bal. I  1980erne  iværksatte  en  terroristgruppe,  der  anså 
Kirken  for  at  være  en  udenlandsk  magt,  mere  end  200 
brande  og  eksplosioner  i  kirkebygninger  over  hele  lan- 
det." Enkelte  medlemmer  kom  til  skade,  men  angrebene 
tog  af,  efter  at  flere  børn,  som  boede  ved  siden  af  en  kir- 
kebygning i  Santiago,  kom  til  skade  ved  en  eksplosion. 

»Det  vakte  offentlig  harme  mod  denne  gruppe,  da  de 
små  børn  blev  såret,«  siger  forfatteren  Rodolfo  Acevedo, 
der  er  Kirkens  informationschef  i  Chile.  Lokale  kirkele- 
dere har  arbejdet  hårdt,  og  med  stor  succes,  på  at  fortælle 
offentligheden,  at  angreb  på  Kirken  i  Chile  er  angreb  på 
chilenske  medborgere  og  ikke  på  en  udenlandsk  magt. 


AUGUST       1996 
41 


»I  GODE  HÆNDER« 

Karen  Montalva  hører  mere  end  bare  musik,  når  hun 
dirigerer  de  mange  unge  sidste  dages  hellige  fra  Chiles 
centralkyst,  som  har  dannet  et  ungdomskor,  der  kalder 
sig  Gethsemane.  Hun  hører  tro  og  vidnesbyrd  og  åndelig 
styrke.  »Kirken  er  i  gode  hænder,«  siger  præsidentinden 
for  Unge  Piger  i  Vina  del  Mar. 

Karen,  der  var  med  til  at  danne  koret,  siger,  at  sidste 
dages  hellige  unge  træder  frem  og  påtager  sig  et  ansvar. 
Som  eksempel  fremhæver  hun  korets  medlemmer,  der 
alle  tjener  i  forskellige  kaldelser  i  Kirken  og  ofrer  adskil- 
lige timer  hver  måned  på  at  øve,  rejse  og  dele  evangeliet 
ved  missionærfiresides. 


»Mange  mennesker,  som  kommer  til  vores  koncerter, 
føler  Ånden,«  siger  Karen.  »Det  bedste  ved  koret  er,  at 
det  er  med  til  at  påvirke  andre  og  hjælper  os  til  at 
bevare  et  højt  åndeligt  niveau.  Jeg  har  altid  drømt  om 
sådan  en  gruppe  unge,  som  ville  være  villige  til  at  bruge 
deres  talenter  i  Kirken.« 

Over  hele  landet  yder  de  unge  chilenere  en  indsats 
for  at  styrke  deres  ward  og  grene  og  forkynde  budskabet 
om  genoprettelsen.  »Jeg  ved,  at  evangeliet  er  af  stor 
betydning,  fordi  jeg  har  efterlevet  det,«  siger  Luis 
Pareira,  en  18-årig  fra  Vina  del  Mar,  som  forbereder  sig 
på  at  tage  på  mission.  Han  udtrykker  mange  andre  unge 
sidste  dages  helliges  følelser,  når  han  siger:  »Jeg  ved,  at 
Kirkens  fremtid  afhænger  af  de  unge.« 


Herunder:  Daniel  Meza,  der  er  medlem  af  biskop' 
rådet  i  Apoquindo  Ward,  sammen  med  sin  hustru 
Zulema  og  deres  to  børn.  Til  højre:  Templet  i 
Santiago,  som  blev  indviet  i  1983.  Yderst  til  højre: 
Chilenske  børn  på  vej  til  kirke.  Modstående  side: 
Missionærkammeraterne  ældste  Marc  Shaw  og 
ældste  Gonzalo  Arellano  i  Talcahuano. 


. 


»VI  STAR  IKKE  ALENE  I  DETTE  VÆRK« 

Chilenske  sidste  dages  hellige,  både  unge  og  gamle,  har 
stor  respekt  for  ældste  Parley  R  Pratts  tidlige  missionær-ind- 
sats og  tager  deres  ansvar  for  at  forkynde  evangeliet  alvorligt. 

»Det  er  ikke  et  tilfælde,  at  folk  tager  imod  evangeliet 
her,«  siger  Eduardo  Lamartine,  der  er  chef  for  Kirkens 
Uddannelses  System  og  områdeautoritet  i  Sydamerika. 
»Hvorfor  inspirerede  Herren  præsident  Brigham  Young  til 
at  sende  ældste  Pratt  til  Chile?  Hvorfor  har  vi  så  mange 
stave  og  dåb  i  dag?  Det  skyldes,  at  vi  ikke  står  alene  i 
dette  værk.  Vi  får  hjælp  fra  Herren  og  fra  vores  tro.« 

Den  dybe,  halvmåneformede  havn,  som  tog  imod 
ældste  Pratt  i  Valparaiso  efter  hans  64  dage  lange  rejse 
fra  Californien,  ligger  uforandret.  Men  de  stejle  bjergsi- 
der, der  skråner  ned  mod  havnen  og  er  fyldt  med  huse, 
rummer  nu  også  mange  kirkebygninger,  som  huser  fire 
stave  af  sidste  dages  hellige. 

I  Chile  er  høsten  i  sandhed  stor.  Landets  bugnende 
marker  er  stadig,  som  ældste  Pratt  skrev  »et  af  de  smuk- 
keste syn  ...  man  nogensinde  har  set,  både  i  den  gamle 
og  den  nye  verden. «I2D 

1.  Autobiography  of  Parley  P  Pratt,  red.  Parley  E  Pratt,  (Salt  Lake 
City:  Deseret  Book  Company,  1985),  side  361. 

2.  Ibid.,  side  368. 

3.  Ibid.,  side  365-366. 

4.  Ibid.,  side  364. 

5.  The  World  Book  Encyclopedia,    1993   udgaven,   22  bind;   se 
»Chile,«  3:458. 

6.  Verle  M.  Alired,  personlig  dagbog. 

7.  Se    Allen   A.    Boraiko,    »Chile:    Acts    of  Faith,«    National 
Geographic,  juli  1988,  side  67. 

8.  I  Conference  Report,  områdekonference  i  Santiago  i  Chile, 
1977,  side  9. 

9.  »Los  Mormones:  Una  Religion  Positiva,«  El  Pais,  17.  septem- 

TIDLIGE  PIONERER 


Perla  Garcia  kalder  dem  for  sine 
tesoros  (skatte):  gulnede  avis- 
udklip fra  Kirkens  tidlige  dage 
i  Chile,  gamle  fotografier  af  besøgende 
generalautoriteter,  en  gammel  Bibel 
med  hilsner  fra  nogle  af  de  første 
medlemmer  og  andre  erindringer  fra 
de  næsten  50  år,  som  hun  og  hendes 
mand,  Ricardo,  havde  sammen.  De 
fylder  hendes  hjerte  med  kærlighed  og 
hendes  sind  med  minder. 

Når    søster    Garcia    viser    sine 
tesoros  til  besøgende,  kan  hun  ikke 


lade  være  med  at  udtrykke  taknem- 
lighed for  Helligåndens  gave,  at  tale 
ærbødigt  om  de  missionærer,  som 
underviste  hende  i  evangeliet  og 
med  glæde  mindes,  at  hun  var  en  af 
de  få  sidste  dages  hellige  i  Chile  i 
1950erne.  Nok  var  der  kun  få 
medlemmer,  siger  hun,  men  de  nød 
mange  velsignelser. 

Den  23.  juni  1956  fløj  ældsterne 
Verle  M.  Alired  og  Joseph  C. 
Bentley  fra  missionen  i  Argentina 
over  Andesbjergene  til  Santiago  for 


at  begynde  missioneringen  i  Chile  i 
nyere  tid.  »Vi  var  overladt  til  os  selv. 
Vi  måtte  holdes  os  tæt  til  Herren  og 
stole  på  ham,«  mindes  bror  Alfred, 
der  nu  tjener  som  patriark  i  Brigham 
City  Stav  i  Utah.  »Vi  følte  os  som 
pionerer,«  tilføjer  bror  Bentley,  der 
er  søndagsskolelærer  i  Parleys  5. 
Ward  i  Parleys  Stav  i  Salt  Lake  City. 
»Vi  arbejdede  hårdt,  men  det  var  en 
pragtfuld  oplevelse.« 

Søster     Garcia     traf    ældsterne, 
mens  hun  vandede  sin  have.  Hun 

bad  dem  om  at  komme  tilbage,  når 
hendes  mand  vendte  hjem  fra  sit 
arbejde.  Da  ældsterne  traf  bror 
Garcia  »hilste  han  hjerteligt  på  os, 
som  om  vi  havde  truffet  hinanden 
før,«  mindes  bror  Allred.  »Da  vi  be- 
gyndte at  fortælle  om  Kirken,  ville 
han  slet  ikke  lade  os  gå  igen.« 

Deres  møde  førte  til  en  tre  timer 
lang  undervisning,  som  rørte  bror 
Garcia  til  tårer,  mens  han  lyttede  til 
missionærernes  budskab.  Den  24. 
november  1956  blev  bror  Garcia 
døbt  i  en  swimmingpool  i  en  klub  i 
Santiago,  og  blev  dermed  den  første 
sidste  dages  hellig  i  Chile.  Han  fik 
følgeskab  samme  dag  af  otte  andre, 


hvoraf  fem  var  børn.  Søster  Garcia 
blev  døbt  i  januar  1957. 

Bror  Garcias  arbejde  i  landbruget 
gjorde,  at  familien  ofte  måtte  flytte. 
Når  de  stod  i  en  ny  by  uden  nogen 
gren  af  Kirken,  begyndte  de  selv  en. 
Gennem  årene  tjente  bror  og  søster 
Garcia  i  mange  kaldelser  i  Kirken. 

»Evangeliet  har  været  en  stor 
velsignelse  for  Chile,«  siger  parrets 
datter  Perla,  der  mindes  den  glæde 
familien  følte  ved  at  tjene  Herren. 
»Far  sagde  altid,  at  det  var  dejligt  at 
være  arbejdere  i  Herrens  vingård.« 

Ricardo  døde  den  26.  september 
1994.  Trods  sygdom  tjente  han  i  sine 
sidste  år  som  patriark  i  Nunoa  Stav  i 


Santiago  og  som  tempeltjener  i  tem- 
plet i  Santiago,  hvor  søster  Garcia 
var  organist.  Det  er  i  templet,  at 
hun  føler  sig  tættest  på  ham. 

»Han  var  en  helt  speciel  mand. 
Jeg  ved,  at  han  venter  på  mig,«  siger 
søster  Garcia.  »Jeg  var  ked  af,  at  han 
døde,  men  min  mand  døde  som  en 
lykkelig  mand.  Han  sagde:  'Græd 
ikke.  Jeg  har  fuldført  mit  arbejde  og 
er  parat  til  at  drage  videre.  Jeg  ved, 
at  jeg  skal  se  dig  og  børnene  igen. 
Fortæl  vores  søskende,  at  de  skal  for- 
blive trofaste,  at  jeg  elsker  dem,  og  at 
de  ikke  skal  være  kede  af  det,  for  jeg 
er  glad  for  at  skulle  videre.'«  □ 


Til  venstre:  Chiles  første  sidste  dages  hellig,  Ricardo  Garcia,  som  ivrigt  tog 
imod  ældsterne  Verle  M.  Alireds  og  Joseph  C.  Bentleys  budskab.  De  ses 
her  på  et  fotografi  fra  1 956,  herover  til  venstre,  sammen  med  bror  Garcia 
(nummer  to  fra  venstre),  grenspræsident  William  Fotheringham  (i  mørkt 
jakkesæt)  og  den  første  gruppe,  som  blev  medlemmer  af  Kirken  i  Chile. 
Missionærerne  står  lige  til  venstre  for  præsident  Fotheringham  i  bageste 
række.  Herover  til  højre:  Bror  Garcias  hustru,  Perla,  har  mange  dejlige 
minder  og  skattede  souvenirs  fra  Kirkens  tidligste  tid  i  Chile. 

Sara  Fitzgerald 

or  nogle  år  siden  ansøgte  jeg  om  et 
job  i  en  lokal  zoologisk  have,  fordi  jeg 
syntes,  at  det  kunne  være  spændende. 
Da  jeg  blev  tilbudt  jobbet,  tog  jeg  imod  det,  selv  om 
det  betød,  at  jeg  skulle  arbejde  hver  søndag.  I  de  næste 
par  måneder  kom  jeg  ikke  i  kirke,  og  jeg  havde  ingen  kon- 
takt med  wardets  medlemmer.  Jeg  havde  ikke  totalt  forladt 
dydens  smalle  sti.  Jeg  hverken  drak  eller  tog  stoffer, 
sådan  som  nogle  af  mine  kolleger  gjorde,  og  jeg  havde 
stadig  mine  moralske  standarder  i  behold.  Men  inderst 
inde  var  jeg  ikke  rigtig  glad,  og  jeg  følte  mig  ikke  tæt  på 
min  himmelske  Fader. 

Desuden  var  mine  karakterer  i 
skolen  dalet,  og  jeg  var  svær  at 
omgås.  Mine  venner  i  den  zoo  lo- 
giske  have  syntes  at  kunne  li'  mig, 
men  de  ville  have  mig  til  at  deltage  i  aktivite- 
ter, som  jeg  vidste  var  forkerte. 

Midt  i  alle  mine  problemer  fortalte  min  mor 
mig,  at  min  gamle  korlærerinde  var  blevet  opret- 
holdt som  præsidentinde  for  Unge  Piger.  Den 
følgende  uge  begyndte  telefonopringningerne. 
Den  nye  præsidentinde  for  Unge  Piger  var  en 
ren  rekrutteringsofficer.  Hun  ringede  til  mig, 
hver  gang  min  klasse  havde  en  aktivitet  og 
hver  gang,  der  var  et  tjenesteprojekt.  Til  sidst 
indvilligede  jeg  i  at  gå  ud  at  spise  med  min 
..klasse.  På  vej  hen  til  restauranten  talte 

pigerne  fra  min  klasse  om  drenge  og  det  kom- 
mende skoleår.  Vores  vejleder  deltog  ofte  i  samta- 
len. Jeg  sad  tavs  under  hele  køreturen. 

Mens  jeg  betragtede  deres  glade  ansigter,  følte  jeg 
en  indre  smerte  -  den  slags  smerte,  man  føler,  når 
man  går  glip  af  noget  vidunderligt.  Da  aktiviteten  var 
forbi,  og  vi  var  nået  hjem  til  mit  hus,  var  jeg  lige  ved  at 
græde.  De  piger  havde  et  indhold  i  deres  liv,  som  jeg 
gerne  ville  have.  De  vidste,  hvem  de  var,  og  hvad  deres 
mål  var.  De  var  tæt  på  deres  himmelske  Fader.  Jeg  vidste, 
at  han  hørte  deres  bønner.  Min  vejleder  må  have  vidst, 
hvad  jeg  tænkte  på,  og  hun  mindede  mig  om,  at  jeg  altid 
var  velkommen  i  kirken,  og  at  hun  altid  ville  støtte  mig. 

Den  aften  knælede  jeg  ved  siden  af  min  seng  og 
udøste  min  sjæl  for  min  himmelske  Fader  -  noget  jeg 
ikke  havde  gjort  i  meget  lang  tid.  Jeg  indså,  hvor  meget 
jeg  havde  savnet  ham  og  hvordan  afstanden  mellem  os 
lidt  efter  lidt  var  blevet  større  på  grund  af  de  beslut- 
ninger, jeg  havde  truffet.  Mere  end  noget  andet  ønskede 
jeg  at  begynde  på  en  frisk.  Jeg  ville  have  fyldt  tomheden 
i  min  sjæl.  Jeg  ville  have  den  slags  venner,  som  holder 
ved  for  evigt.  Jeg  ville  tilbage  til  Kirken. 

Efter  den  oplevelse  fik  jeg  øjnene  op  for,  at  der  var 
mennesker,  som  tænkte  på  mig.  Jeg  så,  at  der  var  en  vej 
tilbage.  Det  var  ikke  let,  men  jeg  vendte  tilbage  til 
fuld  aktivitet.  Siden  da  har  evangeliet  beriget  mit 
liv  og  givet  mig  håb.  Det  bedste,  jeg  nogen  sinde 
har  gjort,  var  at  vende  tilbage  til  Kirken.  □ 


EN  SKALFULD 
JORDNØDDER 


Ronald  W.  Rook 

Da  jeg  var  teenager,  tumlede  jeg,  lige- 
som så  mange  andre  unge  mennesker, 
med  forvirring  og  bekymring  for  frem- 
tiden. Og  ligesom  så  mange  andre 
teenagere  ville  jeg  ikke  tale  med  mine 
forældre  om  det.  Jeg  syntes,  at  de  var 
alt  for  gamle.  Hvordan  skulle  de 
kunne  forstå  mine  problemer?  Jeg  er 
sikker  på,  at  mine  forældre  var  inter- 
esseret, men  jeg  veg  udenom  deres 
forsøg  på  at  få  en  samtale  i  gang. 

En  aften  kom  min  far  hjem  fra 
arbejde  med  en  stor  pose  varer.  Han 
var  kørt  ind  til  købmanden  på  vejen 
og  havde  købt  forskellige  ting, 
blandt  andet  en  stor  pose  ristede 
jordnødder.  Han  fandt  vores 
røde  porcelænsskål  og  hældte 
jordnødderne  op  i  den.  Og  med 
en  stemme,  der  knap  kunne  skjule 
hans  ængstelse,  spurgte  han  mig,  om 
jeg  havde  lyst  knække  nødder  med 
ham.  Han  sagde,  at  han  gik  og  tum- 
lede med  en  masse  problemer,  og  at 
han  trængte  til  at  snakke  med  en  eller 


meget  ældre  og  klogere  ven.  Til  min 
forbløffelse  opdagede  jeg,  at  min  far 
besad  et  væld  af  oplysninger  og  erfa- 
ringer, som  jeg  ikke  anede  eksisterede. 
Vi  talte  ikke  særlig 
meget  om  tidens  poli- 
tiske eller  moralske 
emner,  men  i  stedet  tog 
jeg  ved  lære  af  en  35  år 
ældre  mands  fejltagelser  og 
succes. 

Det  var  den  første  af  mange  »jord- 
nøddesamtaler«.  Da  jeg  rejste  på  mis- 
sion ikke  så  mange  år  senere, 
omfavnede  jeg  min  far  og  for- 
nemmede hans  styrke  og  kær- 
lighed i  det  kram,  som  han  gav 
mig.  Jeg  vil  altid  være  ham  tak- 
nemlig for,  at  han  tog  fat  i  mig, 
da  jeg  var  inde  i  en  svær  periode  i 
mit  liv,  og  talte  med  mig  om  evige 
sandheder  -  sandheder,  som  har  vej- 
ledt mit  liv  lige  siden.  Hans  oprigtige 
venskab  og  forsonlige  måde  at  gribe 
sagen  an  på  gav  mig  et  fast  anker  i  en 
uvis  tid  og  var  et  eksempel  på,  hvor- 


anden. Tøvende  indvilligede  jeg. 

Inden  vi  havde  spist  halvdelen  af  dan  jeg  vil  opdrage  mine  børn.  □ 
jordnødderne  var  spist,  havde  vi  talt  os 
varme,  og  for  første  gang  i  mange  år 
kommunikerede  vi  virkelig  med  hinan- 
den. På  sin  stille,  tillidsfulde  og  in- 
direkte måde  bekræftede  han  de 
sandheder,  som  han  havde  belært  mig 
om,  siden  jeg  var  en  lille  dreng. 

Han  talte  med  mig,  ikke  kun 
som  far,  men  også  som  ven  -  en 

Da  Chile  blev  indviet 
til  evangeliets 
forkyndelse  for  40  år 
siden,  påtog  de  lokale 
kirkemedlemmer  sig 
ansvaret  for  at  dele 
evangeliets  budskab 
med  andre.  Nu  bliver  de 
velsignet  med  en  høst 
på  20.000  nye 
medlemmer  om  året. 
Se  »Chile  -  en  frugtbar 
vingård«,  side  34. 

